recursal/SuperWikiNEXT-32B huggingface dataset:
中國上海一座住宅嘅𨋢，可見冇咗4、13、14樓…
**四嘅禁忌**係喺漢字文化圈嘅大中華地區、日本、朝鮮半島出現嘅現象，指基於對「四」呢個數字嘅迷信，而厭惡、排斥、迴避帶「四」嘅嘢。

原因
--

|  | 讀音 |
| --- | --- |
| 四 | 死 |
| 官話 | sì | sǐ |
| 吳語 | sy2 | sy2,shi2 |
| 粵語 | sei3 | sei2 |
| 越南話 | tứ | tử |
| 閩南話 | sì,sù | sí,sú |
| 日文 | shi | shi |
| 韓文 | sa | sa |
|

漢字文化圈對「四」字嘅係源於佢嘅發音容易令人聯想到死，因為喺漢語嘅大部份方言，「四」字同「死」字嘅發音只有聲調上嘅分別。而喺日文同韓文嘅漢字讀音冇聲調，令「四」同「死」兩個字嘅發音完全一樣。所以一路以嚟「四」呢個數字俾人覺得唔老黎，並喺一啲敏感場合中刻意迴避。

喺粵語當中，14同24比起單一個4字更加唔好意頭，因為14嘅讀音似「實死」，而24嘅讀音似「易死」。

重有，54唔算唔好意頭，因為讀音似「唔死」。04都係「零舍」嘅諧音。

現象
--

最常見嘅一個迴避措施係跳咗含有「4」嘅數字。喺嗰啲地區，尾數係「4」嘅樓層不時被跳過，例如將實際嘅4樓編為5樓，即係3樓上一層就係5樓。見證生死嘅醫院對呢種禁忌尤為敏感，樓層、看診序號同病房冧巴都盡可能避開「4」字，呢種現象喺𨋢裏面最易見到。喺香港，原本並無話跳樓數，地產商爲咗賣得好啲，就將樓數改咗。一啲住宅樓連40至49樓都跳晒，即係39樓上一層就係50樓，好似凱旋門、萬景峯等。但亦有人認為「消失嘅樓層」反而帶來另一種恐怖感，所以亦有措施係用拉丁字母「F」來代替「4」（「F」係「4」嘅英文「Four」第一個字母），有啲就改以「3A」呢種附屬標記形式來代替。某啲東西方文化融匯嘅地方，好似香港同新加坡，某啲建築物可能隨時會13、14同第啲有4嘅樓層全部唔見晒。

除咗樓層之外，喺台灣有好多餐廳、飯店問客人幾多位，會巧妙咁略過「四（位）」，改稱「3+1（位）」。喺一啲地區，車牌冧巴都開始跳過「4」，例如台灣同海口。中國軍用飛機型號往往以5開始計亦係為咗避開4（好似殲-5），台灣同韓國海軍艦艇嘅冧巴都係冇4字。韓國國鐵機車冧巴冇4444號。香港嘅渡輪公司都冇以「4」為冧巴嘅船，例如新渡輪「新輪84」同埋愉景灣航運「Discovery Bay 4」等。

芬蘭通訊設備廠商諾基亞公司都有呢一點考慮（亞洲係佢嘅主要市場）而唔出有4字嘅手機型號，只有3410同埋Series 40系統平台等極少數例外。

不過基於宣揚科學文明嘅意識型態或實務上嘅技術問題等原因，好多時編冧巴都係跳唔過「4」字，例如地址、車牌、電話冧巴等等。喺呢種情況下，有「4」嘅冧巴有時會俾用戶主動迴避、無人用。因此有電信公司會提供優惠畀自願用呢啲冧巴嘅用戶，以免冧巴唔夠分；而喺房地產上，4樓有時變成同一建築物中市場價值較低嘅樓層，又或者業主唔想低價賣出而將佢出租，衍生4樓住戶搬遷率較高嘅現象[未記出處或冇根據]。

反例子
---

對「四」嘅避忌並唔係絕對，實際上有好多唔避忌嘅例子或者反例。

### 傳統文化

古時中國人認為雙數代表吉祥，而四屬於雙數，因此並唔代表凶兆。另外喺道教文化中，「四」代表四象，有圓滿之意。又好似年分四季，地分四方，城市有四郊，蓋房要四至。送禮應該送四、六或八樣，婚嫁應該送四彩禮，以示吉祥。風水上「四」代表四綠文昌星，有利學生和文職工作者。

現時亦有繼承四字稱號，有四大天王、四大金剛、四大美人等。

### 現代文化

喺西方音樂領域中，第四階嘅唱名係Fa，普通話讀音係「發」。

第啲反例子包括棒球打者中嘅第四棒。因為喺棒球戰術需要下，第四棒通常由隊中最擅於長打嘅人擔任，即係該隊嘅打擊王牌，所以第四棒嘅位置係棒球打者追求嘅榮耀之一。

喺冰壺比賽，最後一個出場嘅選手叫做「四壘」，係隊中王牌。例如中國女子冰壺隊嘅王冰玉。

國際籃球比賽或職業籃球比賽以外嘅籃球賽中，波衫冧巴一般都冇一至三號，而係由四號開始，而喺不成文規定下，四號都係作為球隊隊長。

打麻雀更係離唔開「四」字，一啲高難度糊牌型個名都帶有「四」字，好似大四喜、四槓子、四暗刻等；由於佢哋都係好多番，故此就算個名有「四」字，唔少雀友都想甚至渴望食到呢種牌型。

西方
--

西方世界稱東方呢一種禁忌為「四恐懼症」（Tetraphobia），係「Tetra」（四）同「Phobia」（恐懼症）合成。不過呢種禁忌並唔似得恐懼症係一種精神疾病，而係一種迷信，係文化同教育下嘅結果。

喺意大利一啲地區對4字亦有所避忌，因為4可以代表吉嘅棺材，會帶嚟惡運。

參考
--

1. ↑  〈凱旋門摩天閣30至59樓嘅平面圖，可見34樓、40至49樓、53、54及58樓都跳過咗〉 (PDF). 原著 (PDF)喺2009年4月19號歸檔. 喺2012年3月17號搵到.
2. ↑  〈萬景峯平面圖附註〉. 原著喺2007年7月18號歸檔. 喺2012年3月17號搵到.
3. ↑  〈海口私家車號牌統統不帶「4」部分車主遺憾〉. 原著喺2016年3月4號歸檔. 喺2012年3月17號搵到.
4. ↑  〈淺談英漢數字的文化差異與翻譯〉. 原著喺2020年3月16號歸檔. 喺2012年3月17號搵到.
5. ↑  〈婚禮習俗演進及變異〉. 原著喺2008年12月5號歸檔. 喺2012年3月17號搵到.

睇埋
--

|  |  |
| --- | --- |
|  | 維基同享有多媒體嘅嘢：**Tetraphobia** |

* 十三恐懼症
* 六六六恐懼症
唔好同**我想和你唱**搞亂。
2019年9月11號沙田新城市廣場大合唱
**和你唱**，早期亦叫**商場大合唱**，係香港反逃犯條例修訂運動入面一系列示威活動，參加者聚集喺大型商場嘅中庭位置，一齊唱反修例歌曲同埋嗌反修例口號。皆因商場係私人管理嘅公共空間，差人衝入去干涉活動嘅機會比較低，比較容易吸引到和理非人士參加。

沿革
--

2019年9月頭，反修例運動歌曲《願榮光歸香港》廣泛流傳，有活動搞手就諗到用大合唱去表達訴求。頭一次商場大合唱喺9月9號喺太古城中心出現，9月10號就有頭一次多區商場大合唱，包括新港城中心、大埔超級城、新都會廣場、上水廣場、PopCorn、黃大仙中心、屯門市廣場同新世紀廣場，之後9月之內亦有多場商場大合唱，到10月打後呢類活動就比較少出現。

2020年初香港爆發武漢肺炎疫情，反修例運動嘅遊行集會活動都停咗一段長時間。隨住疫情紓緩，4月底開始又重新出現「和你唱」嘅活動，打頭陣係4月26號「太古城和你唱」，之後國際金融中心商場同天水圍銀座商場，甚至乎沙田新城市廣場都有同類活動。不過唔似得上一年活動好少畀警方干涉，今次警方以參加者涉嫌違反（應對武漢肺炎疫情嘅）「限聚令」做理由，衝入商場警告參加者，亦有進行票控。

歌單
--

和你唱活動入面，一定會唱《願榮光歸香港》 。其他經常唱嘅歌包括 《Do You Hear the People Sing?》（或者粵語版《問誰未發聲》）、《肥媽有話兒》等等。

參考
--

1. ↑  〈【逆權運動】300人太古城聚集 合唱《願榮光歸香港》〉. 原著喺2020年5月1號歸檔. 喺2020年5月1號搵到.
2. ↑  修例風波：多區市民高唱《願榮光歸香港》
3. ↑  〈太古城「和你唱」　警闖商場驅散　趙家賢助手疑被警方推倒後昏迷送院〉. 原著喺2020年5月1號歸檔. 喺2020年5月1號搵到.
4. ↑  中環ifc逾百人聚集　防暴警入內驅散票控多人
5. ↑  天水圍銀座商場外有市民游走及叫口號　警方舉旗警告
**鄧方**（粵拼：dang6 fong1；？—222年？），字**孔山**（hung2 saan1），荊州南郡人（而家湖北荊州），係三國中蜀漢嘅官員、將領。

由於資料遺失，所以《三國志》度無幫佢作傳。而家關於佢嘅資料主要有楊戲嘅《季漢輔臣贊》。

鄧方原本係荊州從事，後來跟咗劉備。建安十九年（214年），收得蜀地呢個地盤後，佢任命做犍爲嘅屬國都尉，後來因爲郡名改咗，佢改任爲朱提太守，然後遷任爲安遠將軍、庲降都督，駐地喺南昌縣（而家雲南鎮雄）。章武二年（222年）時死，不過同樣喺《三國志》嘅《李恢傳》度就話佢係章武元年（221年）時過世嘅，佢過世後，庲降都督呢個位由李恢繼任。

楊戲喺《季漢輔臣贊》讚佢話：「以強大嘅意志安撫邊遠地區，堅守節操，疏財而果斷勇烈，艱難之中唔受迷惑，以少數抵禦多數，保全完成喺異域嘅任務。」《華陽國志》就讚佢：「疏財而果敢剛毅，無論係夷人定係漢人都敬仰佢嘅威信。」

參攷資料
----

* 陳壽. 〈蜀書：鄧張宗楊傳 — 楊戲傳〉. 《《三國志》》. 安遠強志，允休允烈，輕財果壯，當難不惑，以少禦多，殊方保業。——贊鄧孔山。孔山名方，南郡人也。以荊州從事隨先主入蜀。蜀既定，為犍為屬國都尉，因易郡名，為硃提太守，選為安遠將軍、庲降都督，住南昌縣。章武二年卒。失其行事，故不為傳。
* 陳壽. 〈蜀書：黃李呂馬王張傳 — 李恢傳〉. 《《三國志》》. 章武元年，庲降都督鄧方卒……
* 常璩. 〈南中志〉. 《《華陽國志》》. 建安十九年，劉先主定蜀，遣安遠將軍、南郡鄧方，以朱提太守、庲降都督治南昌縣。輕財果毅，夷漢敬其威信。
搵緊廣州市天河區嘅街道嘅話，請睇〈**新塘街道 (廣州)**〉。
**新塘鎮**係廣東增城管嘅一個鎮，喺增城南部，面積251.51平方公里，分16個社區71個村。總人口七十幾萬，其中戶籍人口二十一萬，外來人口五十萬。

新塘暴動
----

2011年6月10號晚九點幾，據講有新塘治安隊隊員打一個擺地攤嘅大肚婆，後來演變成暴動。第二日（6月11號），衝突進一步升級，廣州重調咗好多防暴警察同埋一架裝甲車去新塘戒備。到咗第三日（6月12號）晚，參加加暴動嘅市民喺107國道新塘路段燒咗約莫十架車，其中有私家車同埋警車。喺6月13號凌晨十二點沓三左右，30架軍車陸續駛入新塘維持秩序。到咗深夜，當局宣布實施宵禁，成個鎮進入咗軍事狀態。

睇埋
--

* 英紅鎮

參攷
--

1. ↑  〈增城市政府網站〉. 原著喺2010年12月3號歸檔. 喺2011年6月13號搵到.
2. ↑  〈鳳凰網〉. 原著喺2016年6月30號歸檔. 喺2011年6月13號搵到.
3. ↑   互聯網檔案館嘅歸檔，歸檔日期2016年3月5號，. [*失咗效嘅鏈*]

| * 睇
* 傾
* 改
**增城區政區** |
| --- |
| 行政隸屬：中華人民共和國廣東省廣州市　　區政府駐地：荔城街道 |
| **街道**： | 荔城街道 | 增江街道 | 朱村街道 | 永寧街道 |
| **鎮**： | 新塘鎮 | 石灘鎮 | 中新鎮 | 正果鎮 | 派潭鎮 | 小樓鎮 |
| 睇埋：中華人民共和國廣東省鄉級以上行政區一覽。 |
| How to read a taxoboxHow to read a taxobox**藍石蓮** |
| --- |
| 喺廣州種業小鎮入面種嘅藍石蓮喺廣州種業小鎮入面種嘅藍石蓮 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 虎耳草目 Saxifragales |
|
|
|
|
|
|
|
|
| 科 | 景天科 Crassulaceae |
| 亞科 | 長生草亞科 Sempervivoideae |
|
| 族 (*tribus*): | 景天族 Sedeae |
|
|
| 屬 | 擬石蓮屬 *Echeveria* |
|
|
|
|
|
|
|
| 種 | **藍石蓮 *E. peacockii*** |
|

 |
|
| 二元學名 |
| ***Echeveria peacockii***Croucher |
|
|
|
|
|
|
|
|
|
|
|
|
|
|
|

**藍石蓮**（粵拼：laam4 sek6 lin4；學名：*Echeveria desmentiana／Echeveria peacockii*）係景天科擬石蓮屬嘅多肉草本植物，喺中美洲嘅半乾旱地區先至搵到。

樣
-

成樖嘢直徑10～15cm；梗唔夠10cm長，直徑10～15mm，好少有分枝。成樖嘢有24～50塊葉，似蓮座噉排成緊密型分佈結構；葉樣似蛋，但頂位比較尖，長約2～5cm，闊約10～25mm，部份個體葉闊35mm。葉多數青白，葉邊緣部份尤其喺夠陽光間溫差較大地方識變粉紅。花屬聚傘花序，樣似蝎尾；長≥30cm；萼片冇固定嘥士，大多數長約10mm，闊約闊5mm；花冠似尖五角形，長約11mm，基部直徑約8mm，粉紅兼帶白霜。

適應環境
----

植株雖然啱暖而濕、夠陽光同通風環境嘅地方生，但唔啱喺積水嘅地方生。

連出去
---

* 虽蓝亦粉的蓝石莲 多肉联萌
* 蓝石莲 护花网
* 蓝石莲 太平洋家居网
**神召神學院**（英文：**Ecclesia Theological Seminary**）係香港一間神學院，院址喺屯門屯富路22號，始創於1947年嘅廣州怡樂村，由加拿大神召會宣教士馬理信（J. Elmor Morrison）創立。

歷史
--

神召神學院（原名「神召聖經學院」），始創於1947年嘅廣州怡樂村，馬理信牧師早年來到中國宣教，得到年青宣教士微勞士（Verent John Russell Mills, 1913-1996）嘅幫助，1939年喺清遠白灣開辦「明德聖經學校」，成為日後神召神學院嘅雛形。戰後馬理信牧師重返中國，喺1947年將聖經學校搬到廣州怡樂村，學校正式定名為「神召聖經學院」（Ecclesia Bible Institute），馬牧師就擔任學院第一任院長。 但係因為1949年中國時局大變，學院搬到香港長洲。後嚟1953年喺新界沙田買地建校，並喺1954年落成啟用。

2002年，學院同發展商合作，由原來嘅沙田遷去屯門虎地，喺嶺南大學附近起新嘅院舍。過去神召神學院隸屬於美國同加拿大兩地神召總會，但係喺搬去香港之後，美加神召總會決定將學院嘅業權移交畀香港教會。2002年神召事工有限公司 （Ecclesia Ministries Ltd.）成立，正式從美加差會手上接管學院，1983年改名做「神召神學院」。

課程
--

### 教牧裝備

* 道學碩士
* 神學學士

### 信徒領袖裝備

* 五旬宗研究碩士
* 基督教事工碩士
* 基督教事工碩士（基督教教育）
* 基督教事工副學士
* 基督教事工副學士（青少年事工）

### 教牧持續進修

* 教牧學博士
* 教牧學碩士
* 道學碩士 - 教牧進修
* 五旬宗研究文憑 / 高等文憑

出面網頁
----

* 神召神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
Windows Vista嘅標誌
**Windows Vista**（響廣東話大約意思係窗景）係微軟公司Microsoft Windows作業系統嘅一款，喺2005年7月微軟正式公布呢個名。Windows Vista原代號係Longhorn。Windows Vista嘅內部版本係6.0（即係Windows NT 6.0），正式版嘅Build係6.0.6000。喺2006年11月8號，Windows Vista開發完成並正式進入量產。之後嘅兩個月只係對MSDN用戶、電腦軟硬件製造商同企業客戶釋出。喺2007年1月30號，Windows Vista正式對一般大眾發售，同時亦可以喺微軟網站下載。

Windows Vista同上一版本嘅作業系統Windows XP相隔超過五年時間，係Windows史上間隔時間最耐嘅一次發佈。

微軟，Windows Vista包含成百種新功能；其中較特別嘅係新嘅圖形使用者介面同埋稱為「Windows Aero」嘅全新視覺風格、加強過嘅搜尋功能（Windows indexing service）、新嘅多媒體創作工具（例如Windows DVD 製作程式），以及重新設計嘅網絡、音訊、輸出（列印）同顯示次系統。Vista用埋點對點技術（peer-to-peer）提升電腦系統喺家庭網絡中嘅通訊能力，令喺唔同電腦或裝置之間分享檔案同數碼媒體內容變得更加簡單。針對開發者方面，Vista使用.NET Framework 3.0版本，比起傳統嘅Windows API更能畀開發者簡單寫出高品質嘅程式。

微軟亦對Vista嘅安全性方面進行改良。Windows XP最受批評嘅一點係系統經常出現安全漏洞，並且容易受到惡意軟件、電腦病毒或緩衝區溢位等問題影響。為改善呢啲情形，微軟主席比爾蓋茨喺2002上半年宣佈喺全公司實行「信賴運算嘅電腦行動」（Trustworthy Computing initiative），活動目的係畀全公司各方面嘅軟件開發部門一齊合作，共同解決安全性問題。微軟宣稱由於希望優先增進Windows XP同埋Windows Server 2003嘅安全性，因此延誤咗Vista嘅開發。

喺開發期間，有好多團體發表關於Vista嘅各種負面預測。包括延遲嘅開發時間、限制更嚴格嘅授權方式、限制拷貝受保護嘅數碼媒體而加入嘅幾項新數碼版權管理技術，以及新功能嘅實用性（例如使用者帳戶控制）。

Windows Vista嘅後續作業系統係Windows 7。

出面網頁
----

* Windows Vista 微軟主頁（英文）
* Windows Vista 微軟香港主頁（繁體中文 - 香港）
* Windows Vista 微軟中國主頁（大陸簡體）
* Vista High Quality Wallpapers

| * 睇
* 傾
* 改
 Microsoft Windows家族 |
| --- |
| 
* 組件
* 歷史
* 年表
* 批評

 |
| 基於DOS | 
* Windows 1.x
* Windows 2.x
* Windows 2.1x
* Windows 3.x

 |
| Windows 9x | 
* Windows 95
* Windows 98
* Windows Me

 |
| Windows NT | 

|  |
| --- |
| 
* Windows NT 3.1
* Windows NT 3.5
* Windows NT 3.51
* Windows NT 4.0
* Windows 2000
* Windows XP
	+ 版本
	+ x64
	+ 媒體中心
	+ 精簡
* Windows Vista
	+ 版本
* Windows 7
	+ 版本
* Windows 8
	+ 版本
	+ 8.1
	+ RT
	+ RT 8.1
* Windows 10
* Windows 11
	+ 版本

 |
| Windows Server | 
* Server 2003
	+ Home Server
* Server 2003 R2
* Server 2008
	+ EBS 2008
	+ HPC Server 2008
* Server 2008 R2
	+ Home Server 2011
* Server 2012
* Server 2012 R2
* Server 2016
* MultiPoint Server
* Server Essentials（英文：Windows Server Essentials）

 |
| 專用 | 
* Windows預先安裝環境

 |

 |
| Windows Embedded | 
* Embedded Compact
	+ CE 5.0
	+ Embedded CE 6.0
	+ Embedded Compact 7
* Embedded Automotive（英文：Windows Embedded Automotive）
* Embedded Industry（英文：Windows Embedded Industry）
* Embedded 8

 |
| Windows Mobile | 
* Pocket PC 2000
* Pocket PC 2002
* Mobile 2003
* Mobile 5.0
* Mobile 6.0
* Mobile 6.1
* Mobile 6.5

 |
| Windows Phone | 
* Phone 7
* Phone 8
* Phone 8.1
* 10 Mobile

 |
| 取消版本 | 
* Cairo（中文：Cairo (作業系統)）
* Nashville（中文：Windows Nashville）
* Neptune
* Odyssey
* 10X

 |
| 變化 | 

|  |  |
| --- | --- |
| 新增嘅功能 | 
* XP（中文：Windows XP新功能）
* Vista（中文：Windows Vista新功能）
* 7（中文：Windows 7新功能）
* 8（中文：Windows 8新功能）
* 10（英文：Features new to Windows 10）

 |
| 移除嘅功能 | 
* XP（中文：Windows XP移除的功能）
* Vista（中文：Windows Vista移除的功能）
* 7（中文：Windows 7移除的功能）
* 8（中文：Windows 8移除的功能）
* 10（英文：List of features removed in Windows 10）

 |
| 開發史 | 
* 95（中文：Windows 95开发历史）
* 98（中文：Windows 98开发历史）
* XP（中文：Windows XP开发历史）
* Vista（中文：Windows Vista开发历史）
* 7（中文：Windows 7开发历史）
* 8（中文：Windows 8开发历史）
* 10（中文：Windows 10版本历史）

 |

 |
| 
* Windows

 |
**單分子親核取代反應**係親核取代反應嘅其中一種，又可以叫做**SN1反應**，其中S代表Substitution （取代），N代表Nucleophilic （親核），而個1字講緊嘅係，渠嘅速率控制步驟只係關一種分子事。佢係由克里斯托夫·英果爾德等化學家於1940年第一次提出。

機理
--

渠嘅機理涉及到碳陽離子。用叔丁基溴同水嘅反應（水解反應）做例子：

### 離去基團嘅離開

SN1 mechanism: dissociation to carbocation
可以見到一個叔丁基溴拆開變成一個碳陽離子同帶負電嘅溴離子。第一步需要更多能量，好慢，所以係速率控制步驟。

### 親核體嘅進攻

Recombination of carbocation with a nucleophile
之後，碳陽離子好快咁同親核體反應。由於碳陽離子係sp2雜化嘅，有個平面三角形嘅形狀，所以親核體有兩個地方可以進攻，即係平面嘅上面同下面。所以如果碳陽離子本身有手性，咁樣反應可以得到一個外消旋混合物，入面有兩種光學異構物，一個叫做**構型轉化產物**，另一個叫**構型保持產物**。

### 去質子化

Proton transfer forming the alcohol

因爲我們嘅親核體（水）係中性嘅，所以需要經歷多一部去整走個正電荷。另一個水分子會將渠嘅質子搶走，生成產物（叔丁醇）同水合氫離子。

條件
--

### 碳陽離子嘅穩定性

由上面可以見到，反應中會出一個碳陽離子，所以碳陽離子嘅穩定性好重要。

* 碳陽離子嘅穩定性順序為：三級碳陽離子>二級碳陽離子>一級碳陽離子>甲基碳陽離子，碳陽離子越穩定，反應越容易發生。但因爲一級碳陽離子同甲基碳陽離子太唔穩定，所以基本上唔會發生單分子親核取代反應。
* 烯丙基化合物：由於形成到共振雜化體，所以令相應嘅碳陽離子更穩定，有利於反應進行。

### 溶劑

以下條件有利於反應進行：

* 用質子溶劑
* 用帶極性嘅溶劑

| * 睇
* 傾
* 改
基本反應機構 |
| --- |
| 親核取代 | 單分子親核取代反應（SN1） · 雙分子親核取代反應（SN2） · 親核芳香取代反應（SNAr） · 分子內親核取代反應（SNi） · 親核醯基取代反應（SNAcyl） |
| 消除反應 | 單分子消除反應（E1） · E1cB反應 · 雙分子消除反應（E2） |
| 加成反應 | 親電加成反應 · 親核加成反應 · 自由基加成 · 環加成反應 |
| 相關主題 | 基元反應 · 反應分子數 · 立體化學 · 催化劑 · 碰撞理論 · 溶劑效應 · 電子遷移指向 |
| 化學動力學 | 速率方程 · 速率控制步驟 |
手鈴
手鈴隊練習
**手鈴**（英文：**handbell**）係一種敲擊樂器。由鈴身、手柄同擊錘三部分構成。鈴身決定手搖鈴發聲，亦決定單個手鈴嘅音高，一般由銅製成。手柄通常由皮製成，目前亦有用塑料製作嘅手柄。擊錘由螺絲固定喺鈴身中，可以透過調整擊錘嚟決定手鈴嘅響度。樂手可以用多種方式演奏，最常用嘅方式係手搖，而手鈴中嘅擊錘會碰撞鈴身而發聲。由於單個手鈴具有特定音高，因此手鈴一般都包含有一定數量音階成套配置。

歷史
--

手鈴音樂源自英國嘅教堂鐘樓音樂，已經超過一百年的歷史。原本係為咗方便編曲而製造嘅樂器，後來因為佢獨特嘅演奏方式，發展成為一種新興嘅表演藝術。一套手鈴由多個唔同音高嘅手鈴組合而成，好似放大咗嘅鋼琴琴鍵。手鈴嘅聲音清脆動人，容易令人聯想起聖誕節同感受到歡樂嘅氣氛。

演奏
--

手鈴演奏除咗獨奏之外，亦可以由多人組成嘅手鈴隊或小組合奏。手鈴音樂需要由一班人合作演奏，每位隊員喺當中都有相同嘅重要性，每人負責唔同嘅音階。演奏手鈴嘅時候，觀眾除咗欣賞到美妙嘅音樂之外，更加能夠目睹隊員之間完美嘅配合。台上雖然有多位演奏者，但主體只有一個。

手鈴嘅音域可以達至7個半八度（G1-C9），手鈴音色清澈動人，有多種演奏技巧。唔同嘅演奏技巧可以奏出唔同嘅音色，喺樂曲中營造出唔同嘅層次。演奏方法包括搖打（Ring）、撥奏（Pluck）、捶奏（Martellato）、姆指停頓（Thumb Damp）、顫音（Shake）等。手鈴唔單止可以單獨演奏，亦可以同合唱團或其他樂器一齊合奏，例如：小提琴、長笛、管風琴、銅管樂器、甚至管弦樂團。除咗合奏之外，手鈴亦可以個人獨奏或小組合奏。

睇埋
--

* 手鐘

出面網頁
----

* 香港手鈴藝術學院
《**耶穌傳**》係1979年一套根據聖經《路加福音》而編寫嘅兩小時影片，呢套片被譽為對耶穌嘅生平有最準確描述。多年嚟，耶穌傳成為歷史上語種最多、發行最多嘅影片。喺2022年已經翻譯成第2,000種語言，係全世界翻譯成最多種語言嘅電影。

劇情簡介
----

呢套片描述耶穌嘅一生，從喺伯利恆馬槽度誕生，東方三博士避開希律王嘅干涉去見耶穌，引起希律王不滿，屠殺伯利恆未滿兩歲嘅男仔，約瑟避難到埃及，希律王死後再返到拿撒勒，耶穌喺加利利同迦百農傳揚上帝嘅旨意，並領受施洗約翰嘅洗禮，上山接受魔鬼嘅考驗，並收彼得等十二個門徒傳福音同施行神蹟，深受當地人民嘅愛戴，甚至動搖羅馬喺當地統治嘅根本，希律王以耶穌自稱為王嘅理由將佢定罪，於是被佢嘅門徒猶大出賣，喺最後晚餐中設立聖餐嘅祝福。第二日被釘喺十字架上，三日後死而復活，門徒領受耶穌嘅教導，到各地去宣揚基督福音。

起源
--

1950年，學園傳道會創辦人白立德博士得到上帝嘅感動，製作一套具有感染力、描述耶穌生平，並以事實為根據嘅電影。喺1970年代中期，經過500位嚟自唔同組織嘅學者、領袖、歷史學家、考古學家等，以五年時間研究最合適嘅方法將耶穌嘅生平搬上熒幕。1978年，耗資六百萬美元製作嘅福音電影《耶穌傳》終於完成。

參考
--

1. ↑  〈史上被翻譯最多的電影《耶穌》逾2千語言〉. 《基督教今日報》. 2022年11月8號.

出面網頁
----

* 耶穌傳 粵語 (數碼修復版)
**神召會元朗錦光堂**係香港一間基督教嘅教會，總部位於元朗鳳琴街22號，由於人數規模以及經常被基督教媒體報導，所以得到一啲公眾嘅關注。

歷史同部分發展記事
---------

佢哋前身係「基督教錦田福音堂」，1958年喺錦田創立，之後喺1991年12月遷往元朗教育路興發大廈，定名為「神召會元朗錦光堂」，之後佢地逐步擴張，而依家主要嘅會址係元朗鳳琴街22號，位置前身係美都戲院。

錦光堂喺2020年獲批租用元朗南生圍前小商新村公立學校嘅用地，計劃將佢發展做綜合社區服務中心。佢哋亦有一啲社區服務工作，例如推廣禁毒。

組織架構
----

錦光堂按會友嘅年齡背景劃分為六個區：長者區、成青區、職青區、大專區、學生區同埋兒童教會。

另外，佢哋自1994年開設有錦光生命書房，喺新加坡同洛杉磯亦設有分堂，錦田舊址就開設咗「基督教尼泊爾錦光堂」。

佢哋亦設有專業團契，涵蓋商人、紀律部隊、會計金融界人士、醫護人員、教育界人士、社褔界人士以及工程師。

佢哋亦係香港華人基督教聯會、元朗區基督教聯會同埋普世神召會嘅會員。

爭議
--

### 來自網絡嘅批評

有部份高登同連登嘅網民批評，錦光堂喺出席人數上有追數文化，亦對信眾喺時間同金錢奉獻上有唔少要求，但對參與者嘅心靈情緒狀態並唔關心。

### 信徒領袖涉非禮案，教會隱瞞事件

電玩界網絡紅人甄偉業本身亦係錦光堂教友，更加係教會「力捧」嘅信徒領袖，但佢喺2019年被揭發非禮教友，喺2020年12月28號被裁定罪成。不過，錦光堂之後向會眾交代事件嘅時候隱瞞詳情，又話感恩傳媒報導無牽連教會。另外，錦光堂吳儀珠牧師甚至責難轉載有關新聞嘅會眾，話佢哋「攔阻慕道者決志信主」。

### 香港反送中運動期間被批評

喺香港反送中運動期間，錦光堂唔止一名牧師對運動公開表達負面態度。

其中喺2019年7月，沙田一場反送中抗議活動發生警民衝突，有啲示威者被警察打到頭破血流，唔少影片放咗上網。不過，吳儀珠就指責轉發呢啲片段嘅教友，話呢啲轉發行為撕裂社會，甚至反過來話係示威者毆打警察，又揚言唔認同嘅教友可以離開。 

另外堂主任劉金勝牧師，喺2019年-2020年期間，曾經多次公開誣衊同揶揄示威者「邪靈上身」 ，就算香港警察喺反送中運動入面嘅濫權問題備受批評，佢都話香港唔存在「暴政」，仲呼籲會眾投考警隊。

因應呢啲表現，有黃色經濟圈嘅支持者將錦光堂列為藍色商家。

參考來源
----

1. ↑  〈舊村校獲資助修復為社區中心〉. *Hong Kong's Information Services Department* (香港中文). 喺2023-01-27搵到.
2. ↑  〈神召會元朗錦光堂外展活動 加強青少年抗毒力〉. 《國度復興報(香港)》 (臺灣中文). 2009-07-22. 喺2023-02-06搵到.
3. ↑  〈前元朗神召會錦光堂 hardcore 信徒，呢間教會真係好 L 走火〉. 《LIHKG 討論區》. 喺2023-02-06搵到.`{{cite web}}`: CS1 maint: url-status (link)
4. ↑  〈[耶拎]惡數錦光堂!!〉. 《香港高登討論區》 (香港中文). 喺2023-02-06搵到.`{{cite web}}`: CS1 maint: url-status (link)
5. ↑  門徒媒體 (2021-01-01). 〈[獨家]神召會元朗錦光堂隱瞞電玩紅人甄偉業非禮案：感恩沒有牽連教會〉. 《門徒媒體》 (臺灣中文). 喺2023-01-27搵到.
6. ↑  門徒媒體 (2021-01-05). 神召會錦光堂責會眾廣傳是「攔阻/ 〈甄偉業肇事後 神召會錦光堂責會眾廣傳是「攔阻慕道者決志信主」〉. 《門徒媒體》 (臺灣中文). 喺2023-01-27搵到.
7. ↑  門徒媒體 (2019-07-25). 〈[獨家]神召會錦光堂肢體臉書分享沙田衝突片段 崇拜遭公開批判〉. 《門徒媒體》 (臺灣中文). 喺2023-01-27搵到.
8. ↑  門徒媒體 (2019-07-31). 〈錦光堂肢體踢爆劉金勝誣衊示威者「邪靈上身」 一國一制才能解決香港問題〉. 《門徒媒體》 (臺灣中文). 喺2023-01-27搵到.
9. ↑  門徒媒體 (2020-10-24). 〈[獨家]錦光堂劉金勝牧師揶揄抗爭信徒未捉摸過主：不會有前途〉. 《門徒媒體》 (臺灣中文). 喺2023-01-27搵到.
10. ↑  門徒媒體 (2019-09-08). 〈[獨家]錦光堂劉金勝聲稱香港沒有暴政：沒有人坐牢、被殺〉. 《門徒媒體》 (臺灣中文). 喺2023-01-27搵到.
11. ↑  〈神召會元朗錦光堂：藍色商家（其他）｜香港編年史〉. 《香港編年史》. 2021-01-31. 喺2023-01-27搵到.
盲人門球
**盲人門球**（英文：**Goalball**）係一項畀盲人參加嘅球類運動同傷殘奧林匹克運動會比賽項目。每場賽事由三位運動員組成一隊出賽，球員要根據個波發出嘅聲音判斷個波嘅方向同速度，盡量阻止對手得分，喺20分鐘之內攞到最多分嗰隊就贏。

歷史
--

盲人門球1946年起源於德國同奧地利。早期嘅盲人門球運動以康復娛樂為目的，為盲人發明嘅一種集體遊戲活動，由於呢項球類活動容易進行，加上器材簡單，成為一項喺歐美流行嘅活動
。

規則
--

一場盲人門球比賽由兩隊對賽，每隊由六人組成，一定要係盲人，並只有三位球員上場。而喺一場比賽裏面，每隊只有三次更換球員嘅機會（加時賽有1次機會）。由於國際殘疾人奧林匹克委會對於盲人門球並冇嚴格嘅分類，所以，運動員需要戴上紗布眼罩同遮光眼鏡，運動員需要靠住個波發出嘅聲音感覺波嘅來勢同方向。

賽事全長20分鐘，分為上、下半場，每半場都係10分鐘。喺呢20分鐘裏面，球員喺攻門嗰陣要以投擲嘅方式將個波轆到對方嘅龍門度，攻入一球得一分，較高分嗰一隊就為之贏，若果雙方喺20分鐘之內未能分出勝負，就要進行上、下半場各3分鐘嘅加時賽，首先得分嗰隊就贏，如果雙方仍然打和，就進行類似足球賽事嘅互射定點球決勝負。

### 犯規

以下係盲人門球比賽嘅犯規行為。通常嚴重性較低嘅犯規會判罸定點球，犯規嗰隊要將發球權交畀對方。呢個時候，雙方只有一人可以喺比賽場地裏面﹕

1. 短球﹕攻方運動員未能將個波球轆到對方區域
2. 高球﹕攻方運動員喺發球嗰陣將個波拋到半空
3. 第三次發球﹕一位球員只能夠喺半場裏面發球兩次，第三次就犯規
4. 非法防守﹕一方球員去咗對方範圍，都係違規行為
5. 掂眼罩﹕運動員喺未經裁判同意之下掂眼罩

場地同器材
-----

盲人門球嘅比賽場地係長18米、闊9米嘅室內硬地球場，每個半場由底線開始分為防守區、落地區同中立區三個部分，個波若果喺落地區仍然停留喺半空就屬於長球犯規。

盲人門球嘅龍門闊9米，高1.3米、門柱直徑0.15米，龍門下面嘅白線係球門線，若果個波過咗球門線就為之入咗一球。比賽用嘅波入面會有啷啷令佢發出響聲、重1250克、周長76厘米嘅橡膠波，波上面有8個1厘米嘅竉仔。

參考
--

1. ↑  殘奧會盲人門球介紹：歷史沿革
2. ↑  奧會盲人門球介紹：歷史沿革 項目 場地器材
目錄
 呢篇文講書或者報告嘅目錄。搵緊第二樣意思嘅話，請睇〈**目錄 (搞清楚)**〉。
**目錄**列出各種書或者報告嘅每個章節嘅名同對應嘅頁數或者其他位置；作用係畀讀者對本書或者份報告嘢嘅內容有一個概覽，喺中文同英文書都屬於正文前部，即係正式內容之前嘅部份，喺學術期刊甚至可以前到喺封面。

如果本書係第啲文，目錄就未必係喺前面，例如法文書分兩種目錄，淨列大標題題嘅目錄（sommaire，直譯概覽）同中文書一樣屬於正文前部，但係列埋細標題嘅目錄（table des matières，直譯內容一覽表）就傳統上屬於結文，即係正式內容之後嘅部份；一本法文書可以有齊兩種目錄，或者淨得其中一種，或者冇目錄都得。

電子書就主要用一種唔用頁數，淨用超連結嘅機讀目錄，不過亦都可以有排版排出來嘅目錄，但係有啲電子書（例如多數嘅 EPUB）冇固定頁數，喺爾種電子書入面，就算係排版排出來嘅目錄都唔會有頁數，而係淨得超連結。

睇埋
--

* 索引

攷
-

1. ↑  Hochuli, Jost; Kinross, Robin (2003) [1996]. *Designing books*. London: Hyphen Press. p. 94. ISBN 0-907259-23-5.

|  |  |
| --- | --- |
| Stub icon | 呢篇**目錄**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

艮卦
**艮卦**，或者就咁叫**艮**，係八卦其中一卦，畫做☶，代表山。佢同時係六十四卦之中嘅第五十二卦，上下卦都係八卦之中嘅艮卦，即係☶，都係代表山，所以艮卦就畫成䷳。為咗方便記住卦象，佢有個名叫**艮為山**。

卦辭
--

艮其背，不獲其身，行其庭，不見其人，無咎。

彖曰：艮，止也。 時止則止，時行則行，動靜不失其時，其道光明。 艮其止，止其所也。 上下敵應，不相與也。 是以不獲其身，行其庭不見其人，無咎也。

象曰：兼山，艮；君子以思不出其位。

爻辭
--

初六：艮其趾，無咎，利永貞。

六二：艮其腓，不拯其隨，其心不快。

九三：艮其限，列其夤，厲薰心。

六四：艮其身，無咎。

六五：艮其輔，言有序，悔亡。

上九：敦艮，吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
《**成吉思汗法典**》（蒙古文：**ᠶᠡᠬᠡ ᠽᠠᠰᠠᠭ** / **Их Засаг**），又叫做「大扎撒」，喺1206年由大蒙古國嘅成吉思汗頒布同實施，係蒙古族第一套成文法。亦有人認為佢係世界上第一套應用範圍最廣嘅成文法典，同時亦係世界上最早嘅憲法性文件。佢將行政權同司法權分開，建立咗一套有部落民主色彩嘅君主政體制度，呢種以兩權制約判例制度，比英國判例制度重出早600年。

不過，《成吉思汗法典》嘅古本喺元末明初嘅戰亂入面已經唔見咗，結果失傳咗成600幾年，但係有好多部份仍然零碎咁可以喺好多文獻入面搵到，但由於呢啲文獻太多，而且又雜，又涉及英文、古體蒙古文、現代蒙古文、中文等夾埋成8種文字，所以要研究都好高難度，結果一直都無學者或者研究機構可以完整重構呢一部宏著，直到2007年蒙古自治區政府法制辦所屬嘅內蒙古典章法學與社會學研究所經過14個月整理，再重新出版一套最為完整嘅版本。

法典入面有好多唔同嘅法律規範，其中包括同性戀問題、保護草原等自然資源、保護野生動物、規範信託投資等等，都有以當時標準好先進行嘅為規範。

歷史爭議
----

關於大扎撒幾時定出嚟，學術界有兩種見解，一種認為大扎撒係成吉思汗二仔窩闊台汗喺成吉思汗死咗之後先編纂出嚟；另一種講法認為大扎撒係成吉思汗喺1206年忽里勒台首先頒布，之後再一路慢慢增修而形成。

法典分類
----

研究法典嘅學者將大扎撒分為總則、分則、附則三個部份。總則分為基本法、國家制度、社會管理制度、役稅制度、驛站制度五個部份。入面嘅國家制度講嘅嘢有忽里勒台制度、札爾忽赤制、文字制度、兵役制度、勞動平等制度、宗教自由制度等等嘅嘢組成。

分則就由軍事法、行為法、訴訟法構成。入面嘅軍事法包括狩獵法、戰爭法同怯薜法。行為法就講有關民事行為法同刑事行為法同其他行為法嘅嘢

附則就講其他嘢，好似一啲普通規定，黃金家族特殊處罰規定嘅嘢

思想
--

《成吉思汗法典》係由成吉思汗親自確定嘅一部法典，裡面好多嘢都反映咗成吉思汗嘅思想同哲學，同時有好多係專為當時嘅大蒙古國而設，例如佢針對之前草原幾百年各自為王嘅部落長，設立咗一套戶籍制度，實行十迸制，分封成唔同嘅戶，好似萬戶、千戶咁，之後就萬戶管千戶、千戶管百戶、百戶管十戶咁，行咗一套中央集權同地方分權制度。

《成吉思汗法典》喺結構上有「先教育後懲罰」嘅特點，當時係中原地方一帶，奉行「民可使由之、不可使知之」政策，好多時啲人犯咗法畀人罰咗都唔知乜事，而成吉思汗就掉返轉，佢通過說服民眾而獲得對法律嘅認可，例如有個制度話要重用唔飲酒嘅人，至於酗酒嘅人唔好咁重用，喺法典第四十四條就有詳細解釋醉酒會點樣累事，用好多道理去解釋各種法律。另外又有判例制，判咗一樣嘢以後都一樣咁判，唔會話同一件事一個咁判另一個又唔係咁判。

憲法
--

一般認為，英國喺1252年用嚟限制國王權力而頒佈嘅《自由大憲章》係世界上最早制定嘅憲制性文件。所謂憲制嘅意思，就係為咗控制權力，而制定嘅一套可以凌駕喺所有法律之上嘅嘢。《成吉思汗法典》入面嘅「根本大法」，對大汗嘅權力有明確限制，同時劃定民眾基本權利，好似宗教自由、勞動平等、遺產承繼等嘅嘢，而呢啲嘢都有限制權力嘅目的，所以有人認為，喺1206年頒佈嘅《成吉思汗法典》先至係世界上第一套憲制性文件。不過由於《成吉思汗法典》頒布確實日期嘅爭議，所以佢仲未可以正式話係世界上第一套憲制性文件。

約孫
--

參考
--

1. ↑  〈世界上最早的憲法《成吉思汗法典》出版發行〉. 原著喺2009年9月7號歸檔. 喺2007年8月29號搵到.
2. ↑  《成吉思汗法典》重現人間 互聯網檔案館嘅歸檔，歸檔日期2007年9月30號，.2007年8月29號明報新聞網
3. ↑  《成吉思汗法典》重見天日


|  |  |
| --- | --- |
| Stub icon | 呢篇**成吉思汗法典**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**香港共產黨**（港共）係一個喺2018年9月10號開設嘅Facebook專頁，自稱係「支持」中國共產黨同中共總書記習近平同埋佢嘅思想，亦支持廢除《基本法》第5條，喺香港推共產主義同搞社會主義制度，又話唔排除用武力起義達到目的。直至同年9月26號，有超過1萬人讚好呢個專頁。

香港特別行政區不實行社會主義制度和政策，保持原有的資本主義制度和生活方式，五十年不變。
"
"——《香港基本法》第五條

組黨
--

2018年9月24號，香港政府喺憲報刊登公告，正式將支持香港獨立嘅香港民族黨列為非法組織同禁止佢喺香港運作或者繼續運作。同一日，香港共產黨去信保安局長，通告香港共產黨籌組成立事宜，又表示如果保安局冇作出回應，就被視為當局唔反對香港共產黨成立，信入面寫：

|  |  |  |
| --- | --- | --- |
| 「 | 「黨宗旨與中國共產黨先賢建黨之初思齊，因此將積極嘗試建立武裝，不排除武力起義，並為求實現香港推行共產主義，施行社會主義制度，我黨將堅決反對香港基本法有關實行資本主義制度的條文……因《習近平思想》已宣示對本港的『全面管治權』，我黨為之呼應，初步將透過本地各級的選舉發展力量，因此我黨容許黨員暫時宣誓效忠香港基本法，直至共產主義社會在本地實現為止」。 | 」 |

呢封信喺Facebook專頁上面發佈之後，喺同月25號獲得超過8000個反應同過千個分享，保安局喺回覆傳媒查詢嗰陣只係表示有關社團嘅事宜會按《社團條例》處理。

政圈入面有消息話，香港共產黨計劃邀請香港民族黨召集人陳浩天做黨嘅首任總書記。

睇埋
--

* 楊繼昌

參考
--

1. ↑  〈「香港共產黨」的成立，是另闢蹊徑的抗爭，還是作繭自縛？〉. 端媒體. 2018-09-26.
2. ↑  安德烈 (2018-09-25). 〈香港民族黨遭禁 香港共產黨殺出〉. 法國國際廣播電台.
3. 1 2  〈「香港共產黨」通知保安局創黨　稱效法中共武力起義〉. 立場新聞. 2018-09-25.
4. ↑  〈香港共產黨」成立 不排除武力起義〉. am730. 2018-09-26. 原著喺2018-09-27歸檔. 喺2018-09-28搵到.
5. ↑  陳浩天做總書記？ 〈香港共產黨參選　陳浩天做總書記？〉. 《香港經濟日報》. 2018-09-25.
困卦
**困卦**，或者就咁叫**困**，係六十四卦之中嘅第卌七卦。佢上卦係兌卦，代表澤，即係☱；下卦係坎卦，代表水，即係☵。所以，困卦就畫成䷮。為咗方便記住卦象，佢有個名叫**澤水困**。

卦辭
--

亨，貞，大人吉，無咎，有言不信。

彖曰：困，剛掩也。 險以說，困而不失其所，亨；其唯君子乎？ 貞大人吉，以剛中也。 有言不信，尚口乃窮也。

象曰：澤無水，困；君子以致命遂志。

爻辭
--

初六：臀困於株木，入於幽谷，三歲不見。

九二：困於酒食，朱紱方來，利用亨祀，征凶，無咎。

六三：困於石，據於蒺藜，入於其宮，不見其妻，凶。

九四：來徐徐，困於金車，吝，有終。

九五：劓刖，困於赤紱，乃徐有說，利用祭祀。

上六：困於葛藟，於臲卼，曰動悔。 有悔，征吉。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
搵緊第二樣意思嘅話，請睇〈**囤積 (搞清楚)**〉。
**囤積病**（或者**囤積症**、**儲物症**、**強迫性囤積症**、**病態性囤積症**、**棄置恐懼症**；英文：**compulsive hoarding**）係一種有過份收集物件（囤積）嘅病症，即使係唔值錢、有危險性或者唔衛生嘅嘢。強迫性囤積病患者所聚集嘅嘢會干擾到或者損害到患者同身邊嘅人嘅生活上嘅流動性同埋佢哋嘅基本活動，包括煮食、打掃、沖涼同瞓覺等等。

目前重未清楚強迫性囤積症係唔係一個孤立嘅病態，淨係一種由其他唔同嘅病症影響而成嘅症狀，例如強迫症。

症狀
--

睇埋：囤積
雖然冇明確病症症狀嘅診斷標準定義，但係根據 Frost and Hartl 1996年提供以下對呢個心理病嘅定義為：

* 患者有收集癖好，佢哋需要、大量收購、收集或者唔能夠拋棄對其他人睇嚟冇乜價值或者冇用嘅嘢。
* 居住嘅環境因為收集返嚟嘅嘢大量堆積以致令到居住空間冇咗原本嘅功能，例如甚至要用到餐枱、凳、床、樓梯或者浴缸嚟擺嘢，睡房或者浴室用咗嚟做儲物室咁。
* 由於囤積行為而有顯著嘅壓力同埋干擾到或者妨害到對正常生活上面嘅運作。
* 唔願意或者唔能夠歸還借嚟嘅嘢，當借送界線模糊嘅時候，有時甚至會演變成為偷竊行為或者竊盜癖。

強迫性囤積喺最壞嘅例子可能會造成火災，唔衛生嘅生活環境（例如老鼠，甴曱橫行），俾收集返嚟嘅嘢躓倒而受傷，對自己同其他人嘅健康同安全構成危險。

有啲患者亦可能會錯誤咁認為自己收集返嚟嘅嘢嘅價值，亦可能知道積累嘅嘢係冇用，或者對啲嘢有強烈個人精神上嘅附屬感同寄托，就算患者明知啲嘢對其他人完全毫無價值嘅。 

另外有啲患者會譬如將過期嘅嘢食保留落嚟，喺某啲情況下會強烈抗拒親友幫佢哋打掃。喺其他情況下，患者會意識到雪櫃需要清理，但係由於俾屋裏面其他地方嘅類似情況下打擊倒，亦知道如果要清除雜物嘅話唔會係輕而易舉嘅事而覺得無從入手而放棄執嘢。

參考
--

* 強迫性囤積症文章（郭爽）（白話文）
* 文章關於囤積症同對物件,事物嘅意義同重視 (Ferris Jabr)（英文）
* 七種引起囤積症嘅罪行（英文）
* 囤積症？(魯玉)（白話文）

睇埋
--

* 強迫症
* 焦慮症
* 恐懼症
* 收藏

出面網頁
----

* 英國皇家精神科學院（英文）
* 香港壹蘋果健康網上介紹（白話文）
* 囤積症症狀（英文）
* 關於囤積症的網頁（英文）
* 囤積症症狀（英文）
* 十件你應該知道關於強迫性囤積症嘅事（英文）
* 英國皇家精神科學院對強迫症嘅理解（英文）
* 對強迫症嘅理解（英文）
* 強迫觀念同強迫行為（英文）
* 強迫症症狀（英文）
* 關於強迫性囤積症嘅簡介Youtube短片（英文）
Miss Joyce Tsang
**現代健康科技控股有限公司**，簡稱**現代健康科技**（**英文：Modern Health care Technology Holdings Limited**，港交所：0919），1986年由曾裕創立，而家嘅業務主要經營美容、保健、纖體等嘅行業，不過喺香港主要最為人知道嘅都係現代美容呢個品牌。總裁係李守義，喺香港、中國內地同新加坡都有業務。

歷史
--

喺2020年2月，一直叫做「現代美容」改名做「現代健康科技控股」。

政治立場同爭議事件
---------

創辦人曾裕係香港親中共派嘅支持者，曾經同民建聯立法會議員葛珮帆一齊幫公司拍廣告，又曾經強迫員工出席支持政改大會，引起非議。

### 強迫員工出席支持政改大會

喺2015年5月11號，政改前夕，現代美容中心同佢哋公司主席曾裕旗下嘅身心美慈善基金，喺九龍灣國際展貿中心舉行千人政改方案大會，強迫過現代美容千名員工出席，連放假嘅員工都要現身，仲要唔可以遲到，逐一打卡做證，聽政制及內地事務局副局長劉江華硬銷「袋住先」。大會喺活動開始前，又向員工派發選民登記表同支持政改嘅簽名表格。大會期間，所有提問者嘅立場幾乎清一色支持方案，曾裕亦有喺台下發表外國勢力論，話外國勢力令香港發展綁手綁腳。有員工受訪嘅時候話對於被逼參加感到無奈；職工盟總幹事蒙兆達話政改大會同工作內容完全無關，員工有權拒絕出席，僱主亦唔可以因為員工拒絕參與而作出處罰或解僱。他又話，員工提供服務換取薪酬，但唔使連自己嘅政治信念都出賣，批評現代用飯碗迫員工參與政治活動做法無恥。勞工處就指若果活動屬工作，僱主必須畀放假嘅員工補假。

參考
--

1. ↑  現代美容控股有限公司資料 互聯網檔案館嘅歸檔，歸檔日期2012-06-14.
2. ↑  〈財經新聞, 股市分析, 投資理財 | HKET經濟日報 | 投資頻道〉. *invest.hket.com*. 喺2021-01-04搵到.
3. ↑  〈美容天后曾裕 X 立法會議員葛珮帆之成功「密」語 - 事業篇 - YouTube〉. *www.youtube.com*. 喺2021-01-04搵到.
4. ↑  〈現代美容 強制千員工赴會撐政改 放假亦要現身 須打卡為證 ｜ 蘋果日報〉. 《Apple Daily 蘋果日報》 (香港中文). 原著喺2020-08-15歸檔. 喺2021-01-04搵到.
耶當奇緬迪
**耶當奇緬迪**（**Jeton Kelmendi**；1978年—）係阿爾巴尼亞記者同詩人，南斯拉夫未分裂時，係南斯拉夫人。

生平
--

奇緬迪1978年響南斯拉夫辟治（Peć）出世。佢亦都喺呢度讀小學同中學，之後去咗普里什蒂納大學（Universiteti i Prishtinës）讀書。亦係科索沃解放軍（Ushtria Çlirimtare e Kosovës）一員。　

奇緬迪做過阿爾巴尼亞同科索沃等地，阿爾巴尼亞文傳播媒體記者，主事政治同文化事宜。奇緬迪嘅詩譯過做唔同文，包括幾輯合集。佢參加過國際上幾個詩社，同響文化雜誌度發文，尤其係英文。作品主題，多數係講愛，政治實況，唔多唔少不滿現有政治。

奇緬迪家下響比利時布魯塞爾居留，係歐洲職業記者協會（Professional Journalists Association of Europe）成員。

出版
--

* 承諾世紀（Shekulli i Premtimeve），1999年詩
* 靜以外（Përtej Heshtjes），2002年詩
* 如果係正午（Në qoftë mesditë），2004年詩
* 還我啲故土（Më fal pak Atdhe），2005年詩
* 來緊嘅，究竟去邊（Ku shkojnë ardhjet），2007年詩
* 文字師奶（Zonja Fjalë），2007年話劇
* 字母等變到幾唔頻繁（Ce mult s-au rãrit scrisorile (Sa fortë janë rralluar letrat) / Ce mult s-au rãrit scrisorile），2007年個人羅馬尼亞文詩集
**耶和華**，天主教譯**雅威**（希伯來文：**יהוה**‎；意思係 ｢自有永有者｣），係舊約《聖經》上面上帝個名嘅音譯。源於希伯來文嘅 יהוה（YHWH），即係由右到左嘅 י (yod)、ה (heh)、ו (waw)、ה (heh) 四個字母。

希伯來文本來冇一個字母係母音，後來發明咗用 ｢點｣（ניקוד，niqqud）標母音嘅方法之後，因為古祭師忌諱神名，就標咗 ｢上主｣（אֲדֹנָי，Adonai）嘅母音落個名度，表示見到個名唔應該讀真名而係要讀 ｢上主｣，結果雖然而今嘅希伯來文聖經有標母音，但係仍然都剩係知道神名嘅子音而唔知母音，即係冇人知呢個名正確讀音係乜。｢耶和華｣ 同 ｢雅威｣ 分別係爾個名嘅兩種有可能嘅唔同讀法，而前者用嘅就係 ｢上主｣ 嘅母音。

諱讀
--

喺天主教，呢個名通常忌諱唔用，用 ｢**上主**｣；呢個叫法喺基督教曾經亦都有用，但係而今已經少用。

尊稱
--

好多時，耶和華呢個名就算唔諱讀都唔會直接用，而係用尊稱**上帝**（天主教譯**天主**，基督教又譯**神**，景教譯**阿羅訶**；希伯來文：**אלהים**‎，羅馬拼音：Elohim,），或者同時用名同尊稱。

參考
--

1. ↑  《基督教聖經與神學詞典》 (第1版). 香港: 漢語聖經學會. 2003. p. 547. ISBN 962-513-250-3.
2. ↑  《聖經》 (第4版). 台北: 思高聖經學會. 1980. 附二，第二章，頁1981.
3. ↑  Lawton, John R. "Description and Significance of the Nestorian Stele, "A Monument Commemorating the Propagation of the Da Qin Luminous Religion in the Middle Kingdom" (大秦景教流行中國碑)" (PDF). p. 3. 喺2022-09-10搵到.
唔好同**城門谷**同**城門水塘**搞亂。
**城門**係香港荃灣同沙田之間一笪地方，原本有**城門村**呢條大村，因為咁，條村附近一帶都叫城門。城門係一塊高地，周圍高山圍成谷，響起1920年代起城門水塘嗰陣，呢度又叫做城門谷。城門集埋山上面好條多涌做一股，叫城門河，一直向東南流入沙田海。城門地方東有針山，西有大帽山，南有孖指徑三山圍實。

城門有八村，合稱城門八塘，都係客家人，分別係**城門老圍**、**白石窩**、**碑頭肚**、**石頭見**、**芙蓉山**、**南房肚**、**大碑瀝**同埋**張屋**，大族係鄭氏，其次有張氏、高氏、羅氏、鄧氏、曾氏。近城門水塘起之前，散分各處。

史
-

城門個名相傳係來自宋末元初。1277年，丁丑年十一月，元劉深襲淺灣。當時響民響荃灣北面起石城，抵擋劉深。所以，就有城門呢個名。而後尾又有人據石城抗賊。另一說係南明李萬榮曾經針山附近起城，就係所以叫城門。不過城門個傳說未有考古支持，就算有都應該浸響1923年起同1935年加建嘅城門水塘底。

1941年之前，英軍響九龍山脈一帶佈落醉酒灣防綫，經過城門一帶。不過日軍兩日就響城門打穿防線。家下都有留低遺蹟。

村
-

城門呢條村響城門水塘北岸，因為起水塘嘅緣故，田地盡失，村民亦都迫住要搬。原村響正幾條涌口，地勢比較平。村西有條幾出名嘅大城石澗，就係**大**帽山流入**城**門。除咗城門村要搬，上游村都搬埋。佢東北上游原本有Po Tau To，北面上游Shek Tau Kok（石頭角?）同Kin Shan，再跟涌上可以去鉛礦凹。西北上游有Ho Pui（河背?）同Woo Yong Shan（芙蓉山?），連澗遠入大帽有南房肚（Nam Fong To）。

沿河落山，可以東南出谷經菠蘿凹到狐狸峽（今日和宜合村）。

搬村
--

城門因爲建塘要搬走，主要搬咗去錦田、其次泮涌、再其次係和合石，亦啲散去Nam Shui Po、七星崗、丙崗、鳳園（魚角）、石龍壟。喺新村度，香港政府有爲佢哋開井。一九二八年一月九號有報告。
喺太空度望到嘅直布羅陀海峽
 **直布羅陀海峽**（粵拼：zik6 bou3 lo4 to4 hoi2 hap6）
（阿拉伯文：**مضيق جبل طارق**‎；西班牙文：**Estrecho de Gibraltar**）係英國屬地直布羅陀同摩洛哥之間嘅海峽，分隔開大西洋同地中海。

名
-

呢個海峽係因為東北邊嘅直布羅陀港先至改咗噉嘅名。喺公元711年，丹基路總督同埋北非摩爾人——他里賈帶咗啲軍隊嚟過咗條海峽，就企喺而家嘅直布羅陀港口嗰嚿石度指揮打仗，結果就剷走咗成100,000幾人嘅西班牙軍隊。為咗記念贏咗呢場仗，他里賈就命令喺佢指揮打仗嗰嚿石度起咗座城堡，重將座山改咗名嗌「直布他里賈」，而呢座城堡喺阿剌伯話入面就係「他里賈山」噉解。後嚟歐洲人就將佢個名音譯咗，嗌「直布羅陀海峽」。

敘述
--

直布羅陀海峽嘅全景（喺2007年6月22號影）
呢條海峽完全整咗個歐洲、非洲、大西洋同埋地中海之間嘅陸海天然交界。海峽嘅北邊就係西班牙嘅安達盧西亞地區；南邊就係摩洛哥；西邊就係望都望唔到邊嘅大西洋；東邊就係世界上最大嘅內陸海——地中海。

海峽全長58公里；闊15——43公里；最窄嗰度有14.3公里；水深280——900米。呢條海峽喺大西洋同地中海嚟講，好似佢哋嗰條咽喉咁緊要。

其中全長方面，最西邊從西班牙嘅特拉法加角同摩洛哥嘅斯帕特爾角度開始，一直向東去到西班牙嘅歐羅巴角同摩洛哥嘅阿米拿半島嗰邊。

特殊嘅洋流
-----

呢度話明喺地中海嘅海底度有嚿卡馬利勞岩床響度，分隔咗地中海嘅洋流啲水。
直布羅陀海除咗有佢嘅內陸風暴之外，重成日吹東風或西風嘅，因為佢有從西邊去到東邊嘅洋流，喺海峽度唔停噉猛咁輸啲水入去地中海度。而地中海入面比較鹹同埋比較重嘅海水，就喺122米深嘅海水度流咗入大西洋嗰邊，而且入得比較多，出得比較少。噉就保證嗮成個地中海啲水嘅穩定性，唔會萎縮到好似個「鹽海」噉。主要係海底有嚿卡馬利勞岩床響度，而呢嚿岩床響海底水深280米嗰邊。

交通嘅優越性
------

直布羅陀海峽因為同地中海、大西洋接埋一齊。佢係地中海地區經過大西洋再去到南歐、北非同埋西亞嘅緊要路線。喺1889年嘅蘇伊士運河通咗航之後，尤其係波斯灣嗰邊嘅油田攞咗開發之後，佢重係一個好緊要嘅戰略地位。因為佢每日都有成幾百部到幾千部船成日行過呢條海峽嘅。

相關書籍
----

* 中国少年儿童百科全书（自然·环境） 第218页 浙江教育出版社 ISBN 7-5338-1956-2/G·1942

出面網頁
----

|  |  |
| --- | --- |
|  | 維基同享有多媒體嘅嘢：
**Strait of Gibraltar**（類） |

* Climate Control Requires a Dam at the Strait of Gibraltar — American Geophysical Union, 1997. Accessed 26 February 2006. Gone 12 February 2010. Dam design at  Building the dam and letting the Mediterranean Sea completely evaporate would raise Sea Level 15 meters over 1,000 years. Evaporating the first 100 meters or so would raise Sea Level 1 meter in about 100 years.
* Project for a Europe-Africa permanent link through the Strait of Gibraltar — United Nations Economic and Social Council, 2001. Accessed 26 February 2006.
* Estudios Geográficos del Estrecho de Gibraltar — La Universidad de Tetuán and La Universidad de Sevilla. Accessed 26 February 2006. （西班牙文）
* "Solitons, Strait of Gibraltar". NASA Earth Observatory. 喺2006-05-24搵到.
* "Internal Waves, Strait of Gibraltar". NASA Earth Observatory. 喺2006-05-24搵到.

座標: 35°58′18″N 5°29′09″W﻿ / ﻿35.97167°N 5.48583°W﻿ / 35.97167; -5.48583
損卦
**損卦**，或者就咁叫**損**，係六十四卦之中嘅第卌一卦。佢上卦係艮卦，代表山，即係☶ ；下卦係兌卦，代表澤，即係☱ 。所以，損卦就畫成䷨。為咗方便記住卦象，佢有個名叫**山澤損**。

卦辭
--

有孚，元吉，無咎，可貞，利有攸往。曷之用，二簋可用享。

彖曰：損，損下益上，其道上行。損而有孚，元吉，無咎，可貞，利有攸往。 曷之用？ 二簋可用享；二簋應有時。損剛益柔有時，損益盈虛，與時偕行。

象曰：山下有澤，損；君子以懲忿窒欲。

爻辭
--

初九：已事遄往，無咎，酌損之。

九二：利貞，征凶，弗損益之。

六三：三人行，則損一人；一人行，則得其友。

六四：損其疾，使遄有喜，無咎。

六五：或益之，十朋之龜弗克違，元吉。

上九：弗損益之，無咎，貞吉，利有攸往，得臣無家。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
經過重新組合嘅《黑社會 II：以和為貴》電影介紹圖片
《**黑社會 II：以和為貴**》係喺2006年出嘅香港電影，係導演杜琪峰嘅《黑社會》嘅續集。呢套戲亦係2006年入圍康城影展的官方項目。

電影資料
----

### 制作

* 出品機構：中國星電影有限公司、銀河映像（香港）有限公司、一百年電影有限公司
* 發行商：中國星電影有限公司（香港）、Tartan Films（美國）
* 出品人：羅守耀、向華強
* 監製：羅守耀、杜琪峰
* 導演：杜琪峰、羅永昌（執行導演）
* 編劇：游乃海、葉天成
* 主演：任達華、古天樂、張家輝、林雪、張兆輝、林家棟、王天林、譚炳文、鄭浩南、潘月彤、安志傑……等。

### 背景及簡介

故事嘅背景同第一集一樣，講述現代香港黑社會一啲內部爭鬥嘅事情；今集帶出嘅黑暗面更強更令人心寒，就好似其中一段係漁船上執行家法嘅場面，由執行到完成，整個過程冇剪接冇停過一個鏡頭，重有另外一啲拍得好迫真嘅血腥鏡頭，除咗增加套戲嘅真實感之外，亦加添咗唔少嘅震憾力。

### 劇情大綱

香港幫會「和聯勝」每兩年就要再選一個新嘅辦事人（最高統帥），兩年前由佐敦區大佬阿樂當選成為幫會嘅龍頭大哥；兩年後，幫會又要籌備選舉新龍頭，而每個有實力嘅人亦都開始有所動作。

到咗阿樂生日，曾經幫佢搵返幫會權力象徵－－龍頭棍嘅五個契仔幫佢做生日一齊食晚飯，阿樂趁呢個機會乘機試探一吓有邊個想出嚟選做下一任龍頭。席間東莞仔高調咁提出要出嚟參選，但係只得大頭支持佢，飛機冇表態，但就反對東莞仔出嚟選，因為覺得佢冇為幫會做過乜嘢；Jimmy 仔就講明唔想做龍頭大哥，因為佢呢兩年做生意搵咗唔少錢，又同好多大老細合作喺內地搞緊房地產投資，雖然財力實力都好雄厚，就連輩份最高嘅叔父鄧伯都開聲支持，但係佢只想安安穩穩咁繼續搵錢，唔想再踩隻腳入江湖；師爺蘇亦都唔想選，剩係想學 Jimmy 仔咁喺大陸做吓生意搵錢。聽過幾個契仔嘅態度之後，阿樂心裏面開始盤算點去為佢自己連任而舖路，甚至希望可以一路做落去。

Jimmy 仔陪住幫佢搵錢嘅地產老細郭生去高級酒廊消遣，酒廊老闆兼另一幫會「新記」嘅龍頭大哥許生介紹咗一個人畀 Jimmy 仔識，呢個人係省公安廳嘅石副廳長，佢知道「和聯勝」又要選新龍頭，不過佢唔滿意阿樂在任時候嘅香港治安，所以希望 Jimmy 仔出嚟參選，重話畀 Jimmy 仔知師爺蘇喺大陸嘅地下六合彩生意會遭到封殺。Jimmy 仔雖然對參選仍然冇興趣，但就好關心師爺蘇單嘢，點知搵極都搵唔到師爺蘇。

過咗兩日，Jimmy 仔帶住兩千萬港幣上深圳，因為佢同地產商郭生喺深圳嘅地產生意要向各單位疏通，唔想個發展計劃有咩阻礙。Jimmy 仔連同新請返嚟嘅助手阿力去到約定餐廳交錢畀經貿部嘅何科長，冇幾耐發現餐廳入面忽然間多咗好多好似公安嘅人，開頭以為係嚟捉佢哋，正想諗計走嘅時候就見到師爺蘇出現；Jimmy 仔想通知師爺蘇快啲走，點知成班公安開始採取行動，重將佢哋幾個捉晒返公安廳。

喺公安廳羈留期間，石副廳長單獨召見咗 Jimmy 仔，重畀返晒啲身份証同回鄉証佢應承放佢哋走，唯一條件係以後唔畀 Jimmy 仔喺大陸做生意；Jimmy 仔當然唔服點解第二個幫會嘅龍頭可以喺大陸做生意，而佢就唔得，石副廳長就解釋因為人哋係幫會龍頭而佢唔係；說話之中嘅暗示令到 Jimmy 仔進退兩難，為咗想撈返正當生意，Jimmy 仔終於決定參加今屆嘅選舉，做兩年龍頭為佢未來嘅生意舖路。

返到香港，Jimmy 仔即刻着手預備，而佢嘅大佬**龍根**亦都幫佢搵到幾個叔父嚟支持佢，加強佢參選嘅實力。為咗喺選舉上更有利，師爺蘇重幫 Jimmy 仔搵咗另一個幫會「號碼幫」嘅金牌打手**阿武**嚟做後援；對於認錢唔認人嘅阿武嚟講，幫第二個幫會做嘢冇問題，最緊要有錢收。

當一班叔父開會時，鄧伯第一個表態支持 Jimmy 仔，但係寸爆就反對，因為佢懷疑 Jimmy 仔身邊嗰個新助手阿力係警方嘅臥底，怕到時有啲咩事就會為幫會帶嚟好大嘅麻煩；Jimmy 仔雖然好欣賞阿力，但係為咗要令班叔父放心支持佢，唯有忍痛咁帶咗阿力出海執行家法。

Jimmy 仔出爾反爾表明要出嚟參選，最唔滿意就係阿樂同埋東莞仔，於是兩個人決定綁架地產商郭生嚟要脅 Jimmy 仔退出。佢哋將郭生收埋，然後阿樂就搵 Jimmy 仔講數要佢唔好參選，點知 Jimmy 仔拒絕，重表明如果郭生有咩依郁將會有好多人陪葬。呢吓嘢搞到阿樂非常難愖，唯有進行另外一啲開路計劃；首先佢叫助手將支龍頭棍帶上廣州收埋，吩咐如果到時選唔到佢就唔好交支棍出嚟，再去搵鄧伯提議畀佢連任，但係鄧伯為咗公平而拒絕，於是阿樂就出手整死埋鄧伯。跟住再派飛機去漏夜伏擊 Jimmy 仔。飛機引咗 Jimmy 仔上車諗住落手殺佢，不過最後都俾 Jimmy 仔說服，放低 Jimmy 仔就開車走咗。

Jimmy 仔知道阿樂已經殺到埋身，於是決定反擊；佢用金錢同武力令到阿樂身邊嘅幾個貼身跟班變節幫佢做事嘢，重知道咗郭生嘅收藏地點。第二日 Jimmy 仔師爺蘇同阿武一齊出動去救郭生，雖然行動成功，但係阿武就俾東莞仔殺死咗。

同一時間，阿樂因為知道自己個仔 Danny 喺學校群咗班「號碼幫」嘅古惑仔，亦都查出咗班人會喺茶餐廳度收入會費正式踢佢個仔入會，於是阿樂親自出馬喺茶餐廳嘅樓上睇住；正當 Danny 想拎出利是封畀幾個古惑仔嘅時候，阿樂由樓上行落嚟，Danny 一見到老豆即刻嚇到奪門而出，阿樂即刻喺後面追住，而幾個打手就揸住車喺後面一路跟；Danny 喺啲街度穿穿插插係咁跑係咁跑，阿樂追到冇氣，於是上咗車叫司機繼續跟住佢個仔，但係車上面幾個變咗節嘅打手唔單止冇再跟住 Danny，重一人一鎚咁喺車度將阿樂扑死。

阿樂死咗，東莞仔因為俾警察目擊佢殺咗阿武而潛逃咗去第二度，飛機因為冇乜人識所以冇人支持，喺冇競爭對手嘅情況之下，班叔父一致通過選 Jimmy 仔成為新一任嘅「和聯勝」龍頭大哥。

Jimmy 仔諗住做兩年龍頭有個交待，等搞好咗大陸嘅生意就退出江湖，點知石副廳長親手交返支龍頭棍畀佢，重提出想佢永遠保存支棍，永遠做「和聯勝」嘅龍頭，希望喺 Jimmy 仔嘅管理之下，香港嘅治安一路保持安定。呢個時候 Jimmy 仔先至領教到深圳公安嘅利害，就連龍頭棍嘅去向都知得清清楚楚，喺冇得選擇嘅形勢之下，只有慨嘆無奈。

以後嘅「和聯勝」龍頭會係繼續選舉產生，定係好似石副廳長所交帶咁實行世襲，由 Jimmy 仔開始一代傳一代……？姑勿論結果會點，等同帥印、象徵大權嘅龍頭棍，最終做咗鄧伯嘅陪葬品之一，長埋地下。

### 主要出場人物同埋演出者

* 林懷樂（阿樂）：任達華
* 李家源（Jimmy仔）：古天樂
* 飛機：張家輝
* 大頭：林雪
* 師爺蘇：張兆輝
* 東莞仔：林家棟
* 阿武：鄭浩南
* 鄧威（鄧伯）：王天林
* 徐添（寸爆）：譚炳文
* 省公安廳石副廳長：尤勇
* 鄭志力（阿力）：安志傑
圖片下方係1915年嘅維城
**域多利城**（City of Victoria或Victoria City），又叫**香港城**，亦有寫**維多利亞城**、**維多利亞市**，減筆**維城**，《香港雜記》譯做**域多厘城**，係香港一城，係香港市區之始。1841年，鴉片戰爭期間，英國人響香港島西北岸時起。開頭叫**君士丹**（**Queenstown**），到1893年，先改用英女皇域多利（Victoria）起名。初時中文名叫**域多利城**，後尾改叫維多利亞城。當初範圍只有中環（包括埋金鐘）同部份上環，1857年就大幅擴大，重分為**四環九約**，四環係指：

* 西環，即係今時今日嘅堅尼地城同西營盤
* 上環
* 中環
* 下環，即係家下灣仔

而九約除咗四環之後，都包埋鵝頸橋，東角同理黃泥涌等地方。

1903年，香港政府響城界棟起咗多塊石碑，依家重有六塊存在。

維城亦都係香港首府，大部份嘅政府機關都響晒呢度。之不過，個名已經唔多用，純綷係法律上嘅名詞。

參考
--

1. ↑  許地山 (1940). 《香港與九龍租借地史地探畧》 (PDF). 香港: 中國文化協進會.`{{cite book}}`: CS1 maint: url-status (link)

出面網頁
----

* 香港法例維城界綫，香港法律第一章附表一
* 香港歷史
* 城界石碑相
* 四環九約（Adobe PDF format）
* 四環九約（簡體中文）
2005年，清子內親王以明仁個女嘅身份出席2005年日本世界博覽會
**黑田清子**（日文：黒田 清子／くろだ さやこ *Kuroda Sayako*，1969年4月18號—）係日本舊皇族，乳名**紀宮**，上皇明仁同美智子嘅細女，依家係鳥類研究人員兼伊勢神宮祭主。響未皇籍脫離之前，尊稱為**清子內親王**（日文：さやこないしんのう ，坊間又叫**紀宮清子內親王**），而老公係東京都廳職員黑田慶樹。

經歷
--

### 皇室成員時代

1969年4月18號，清子響東京都千代田區皇居宮內廳醫院出世，係明仁同美智子嘅細女，上有大佬德仁同埋文仁，係早產。

當時只有十幾歲嘅清子
1973年，清子入讀柿之木坂幼稚園，一年之後轉讀學習院幼稚園。佢先後讀過學習初等科、中等科、高等科，響1988年入讀學習院大學國文系（即依家嘅學習院大學日本文學科）。期間，老豆明仁同阿媽美智子都覺得清子第日好可能會嫁人，所以每年阿媽美智子都會帶清子去旅行。1989年，清子嘅成人禮（成人禮即係代表佢已經係成年人，唔再係細路仔）本身響1月會搞，點知阿爺昭和天皇駕崩，所以成人禮延期到1990年搞。

1992年，清子大學畢業之後，轉到山階鳥類研究所做非常勤研究助手，係第一個可以出去做嘢又攞到人工嘅皇室成員。響1998年，清子正式轉為正式研究員，期間仲響赤坂御用地同埋皇居從事鳥類研究，同埋成日參加平凡社嘅《日本動物大百科》嘅編輯，負責寫「普通翠鳥」一節。另外佢仲好關心導盲犬嘅嘢。

響2003年，經二哥文仁介紹，佢再次見返細個嘅老友、東京都廳職員黑田慶樹。響第二年1月，慶樹同清子求婚，清子應承咗，同年2月清子同父母介紹有關慶樹嘅野。同年12月，佢地嘅婚事公開。

響2005年，佢哋進行納采之儀（即提婚儀式），同年10月攞到私家車嘅駕駛執照，同年11月響東京都千代田區內幸町帝國飯店搞婚禮，除咗父母同埋兩個大佬之外，仲有一啲以前畀人皇籍脫離嘅前皇室成員都有出席（就好似四姑姐池田厚子），總共有120人出席。

### 皇籍脫離之後

響結婚當日，區長批准佢哋嘅婚事，自此清子唔再係皇室成員，成為平民，戶籍名都由清子改叫黑田清子。結婚之後，清子同皇室依然有密切交流。響2006年，清子同慶樹搬入新買嘅私人樓。

響2012年，清子就任伊勢神宮臨時祭主，響伊勢神宮當時祭主、四姑姐池田厚子嘅幫助底下，舉行咗唔少重大儀式，就好似第62次神宮式年遷宮。2017年，池田厚子辭任伊勢神宮祭主一職，交由清子接任。

屋企
--

老豆：明仁

阿媽：美智子

兄弟姐妹：大佬德仁---二哥文仁

老公：黑田慶樹

攷
-

1. ↑  "Official duties at the new palace / Attendance at a Gakushuin Primary..." *Getty Images* (英國英文). 喺2020-08-25搵到.
2. ↑  〈人民网--404页面〉. *www.people.cn*. 原著喺2020-08-24歸檔. 喺2020-08-25搵到.
3. ↑  〈日本纪宫公主今日大婚[组图]〉. *web.archive.org*. 2012-09-24. 歸檔時間2012-09-24. 喺2020-08-25搵到.`{{cite web}}`: CS1 maint: bot: original URL status unknown (link)
4. 1 2  〈伊勢神宮祭主に黒田清子さん　天皇陛下の長女 - 共同通信 47NEWS〉. *web.archive.org*. 2017-06-20. 歸檔時間2017-06-20. 喺2020-08-25搵到.`{{cite web}}`: CS1 maint: bot: original URL status unknown (link)
**劉劍倫**（—2003年3月4號）係中國學者，曾經係廣州中山大學附屬第二醫院退休教授。佢喺2003年2月21號，喺明知自己確診沙士嘅情況下去香港，聲稱參與親人婚宴，做咗超級傳播者嘅佢，將病毒帶來香港，最終令香港沙士疫情爆發，而去到3月4號，佢自己亦喺香港死咗。佢除咗令香港疫情爆發之外，亦喺京華國際酒店（後來改名做九龍維景酒店）嗰度傳染咗俾其他住客，導致越南疫情爆發以及其他國家都受病毒困擾。

早期生涯
----

劉劍倫1965年喺廣州中山醫學院（中山醫科大學前身）畢業，退休後仍然喺廣州中山大學附屬第二醫院嘅專家門診應診。

死之前喺香港嘅活動
---------

劉劍倫去香港之前，沙士第一位超級傳播者周作芬正好喺佢任職嘅醫院接受治療，劉劍倫亦有同周作芬接觸。劉劍倫喺2月中出現症狀，但仍然同老婆喺2月21號由廣州來港，並入住京華國際酒店，一同入住911號房。但嗰陣佢喺9樓走廊打噴嚏、咳嗽，留下相當數量嘅病毒，專家經過疫調推估佢至少感染咗16位房客同1位訪客。其中包括四名新加坡人，三名加拿大人、一名二十六歲香港青年。之後因為病毒傳播被關注嘅，包括由加拿大嚟香港探親嘅關水珠同埋華裔美籍商人鄭強尼。

劉劍倫去到第二日已經病到去唔到原定婚禮，而鄭強尼同劉劍倫接觸後，鄭強尼喺唔知情嘅情況下，2月23號去咗越南公幹，令之後越南疫情爆發。而關水珠返回多倫多之後，亦將病毒帶到加拿大。不過，加拿大一直都有強制進行隔離嘅公共衛生法，因而令加拿大疫情冇咁嚴重。

離世同承認中共隱瞞疫情
-----------

劉劍倫去到3月4號喺香港廣華醫院死咗，佢死前坦承生前曾暗中診治一種喺中國華南地區爆發嘅新型肺炎疫情（亦即係後來被被取名嘅SARS致命病毒）。佢一早知道華南地區有幾百位患者，但呢個係中國嘅國家機密。關於涉及嘅新病毒，動物係唯一嘅可能來源。佢嚟香港之前，病毒已經喺劉教授嘅醫院員工間飛快散播。佢哋亦發現，好多病患係同家禽有所接觸嘅農民。而華南地區嘅雞同其它家畜通常被養喺開放式嘅水溝旁邊，當地人近距離接觸各式各樣嘅活動物同死動物，仲有佢哋身上嘅病毒，中國南方就變成咗諸多不知名疾病嘅溫床。

劉劍倫喺香港嘅妹夫曾經去廣華醫院探望劉，其後亦證實感染沙士，之後死埋。

而去到3月19號，香港衛生署專家亦確認香港爆發沙士疫情嘅源頭，正正係劉劍倫。

睇埋
--

* 關於香港沙士疫情北京救港嘅觀點：有啲反駁呢個觀點嘅人，會引述劉劍倫嘅事，指係中國大陸政府隱瞞疫情先係令香港疫情爆發嘅原因。

參考
--

1. 1 2 3 4  〈公共電視台--SARS追追追〉. *web.pts.org.tw*. 喺2022-07-12搵到.
2. 1 2 3 4  〈全球第一毒王釀百人染疫 別人死他活〉. *tw.news.yahoo.com* (中文). 喺2022-07-12搵到.
3. 1 2 3 4  亞洲週刊 (2003-04-28). 〈帶病毒教授將疫症傳香港〉. *www.yzzk.com*. 喺2022-07-12搵到.`{{cite web}}`: CS1 maint: url-status (link)
**亞歷山大丹尼士Enviro 300**（**Alexander Dennis Enviro 300**），原本叫**TransBus Enviro 300**，係一款由英國亞歷山大丹尼士（同佢嘅前身TransBus International）出嘅一款低地台單層巴士，喺2001年亮相，係第一款推出嘅TransBus/亞歷山大丹尼士Enviro系列巴士。

設計
--

Enviro 300底盤係用同飛鏢SLF相似嘅後置引擎佈局，即係引擎係打直擺喺車尾中間。架車有兩隻長度可以揀，包括11.8米（通常稱為12米）同埋12.5米；佢可以配康明斯ISBe六氣缸引擎，經Voith、Allison或者ZF波箱去行尾軸。

Enviro 300可以用原廠車身以達致底盤車身一體化，車身部分設計係源自Plaxton放棄咗嘅Bus 2000概念車身（車嘴設計喺2003/2004年改咗少少）。而底盤亦可以配東蘭開夏/Darwen/Optare Esteem車身（已經喺2009年停產）。由2007年開始，Enviro 300車身設計經過修改，改為沿用同廠Enviro 200嘅設計，而呢隻車身亦可以配猛獅18.240（代號A69）、富豪B7RLE同埋Scania K230UB底盤。

2011年，Enviro 300改到符合歐洲委員會嘅Whole Vehicle Type Approval標準（簡稱ECWVTA）。

2012年，亞歷山大丹尼士同埋Scania決定合作出大型單層天然氣巴士，架車用Scania K270UB底盤同埋Enviro 300車身（又叫Enviro 300SG，SG解做Scania Gas）。

訂單
--

配東蘭開夏Esteem車身嘅Enviro 300
Enviro 300自推出以嚟銷路一直唔高，不過英國大規模嘅巴士集團Stagecoach、Arriva同埋第一集團都有買過。2005年亞歷山大丹尼士推出Enviro 300嘅校巴版本，喺英國賣出咗幾十架，而愛爾蘭嘅Bus Éireann亦買咗12架。

英國嘅Courtney Coaches喺2006年接收咗兩架配東蘭開夏Esteem車身嘅Enviro 300，但其後再冇呢個配搭嘅巴士出廠。

TransBus曾經將左軑版Enviro 300運去北美洲同埋荷蘭推廣，但收唔到訂單。

### Enviro 300車身配其他底盤

一架猛獅18.240/Enviro 300
英國Stagecoach係唯一引入猛獅18.240/Enviro 300配搭嘅巴士公司，佢喺2008至2010年間接收咗353架。

2008年，首批共45架富豪B7RLE/Enviro 300付運北愛爾蘭嘅巴士公司Ulsterbus。

Stagecoach由2011年開始接收咗78架Scania K230UB/Enviro 300。樣辦Scania K270UB/Enviro 300SG天然氣巴士喺2013年初出廠，Reading Buses喺2013年上半年接收頭批共20架巴士，其後Stagecoach亦有接收同款巴士。

停產
--

最後一架Enviro 300喺2015年底交咗畀Stagecoach。Enviro 300底盤俾全長11.5米/11.8米嘅Enviro 200 MMC取代。

出面網頁
----

* 官方產品介紹

|  |  |
| --- | --- |
|  | 維基同享有多媒體嘅嘢：**Alexander Dennis Enviro300** |

| * 睇
* 傾
* 改
丹尼士/TransBus/亞歷山大丹尼士巴士 |
| --- |
| 1926年–1967年 | E/EV · F/FS · G/GL · H/HS/HV · Dart · Arrow · Lancet/Lancet 2/Lancet 3/Lancet 4 · Lance/Lance 2/Lance 3 · Ace · Mace · Falcon · Pike · Dominant · Lancet UF · Pelican · Teal · Loline |
| 1977年– | 統治者 · 喝采 · Dart（前置引擎） · 獵鷹 · Lancet · 巨龍/禿鷹 · Dorchester · Domino · 都普425底架 · 標槍 · 飛鏢/飛鏢SLF · 長矛/飛箭/長矛SLF · 三叉戟3型（三軸版三叉戟） · 三叉戟2型（兩軸版三叉戟/Enviro 400） · R-Series · Enviro 300 · Trident E500（Enviro 500） · Enviro 200（TransBus） · Dart 4（Enviro 200 Dart/Enviro 200MMC） · Enviro 350H · Trident E500 Turbo（Enviro 500MMC） · Enviro 400MMC · Enviro 500 SuperLo |
喺美國賓夕凡尼亞州嘅高速公路上嘅ETC通道
 **自動道路繳費系統**（粵拼：zi6 dung6 dou6 lou6 giu2 fai3 hai6 tung2）
（英文：**Electronic Toll Collection**），簡稱**ETC**，香港好多時叫**電子道路收費系統**，係種專門用嚟搞收費道路嘅道路收費（英文：Road pricing）形式，一般喺高速公路、實施收費政策嘅橋樑或隧道或市中心部份路段先至見到。佢一般嚟緩解市區成日大塞車嘅情況。

呢個系統一般喺車嘅擋風玻璃上黐住嚿發射器（德文：On-Board-Unit）嚟搞收費。一般情況下，部車嘅發射器經過收費站時會向收費點嘅感應器發射訊號嚟記低部車經過嘅日期同時間。不過儲值方式可能有唔同，有啲係先湊錢，有啲係每月向車主發帳單。

由來
--

1959年，諾貝爾經濟學獎得主提出咗喺交通傳送系統搞個物主信號標記，嚟畀部車通過路口等中央電腦嚟計下經過呢個路口時，最早喺邊個地方入而嚟到收費站出口時，收取嘅費用係幾多，重要喺1960～1970年代開始喺高速公路內搞車輛測試。隨後，推出嘅收費轉發器都成功計到數而開始得到應用。

不過，世界上第一個部署使用ETC系統係1989年喺意大利境內搞，不過嗰時未正式廣泛使用。直到1991年，喺葡萄牙出現嘅「Via Verde」系統亦成爲世界上第一個自動道路繳費系統。

攷
-

1. ↑  Kelly, Frank (2006). "Road Pricing: Addressing congestion, pollution and the financing of Britain's road". *Ingenia*. The Royal Academy of Engineering. **39**: 36–42.
2. ↑  Roth, Gabriel (2008). "Roads in a Market Economy". 出自 Jordi, Philipp (編). *Institutional Aspects of Directive 2004/52/EC on the Interoperability of Electronic Road Toll Systems in the Community*. Europainstitut der Universität Basel.
3. ↑  宁夏高速ETC系统试运行 互聯網檔案館嘅歸檔，歸檔日期2016-08-21.
銀河烈士陵園大門
 **銀河烈士陵園**（粵拼：ngan4 ho4 lit3 si3 ling4 jyun4）
，又嗌**銀河革命公墓**ngan4 ho4 gaak3 ming6 gung1 mou6，簡稱**銀河園**或**銀河公墓**，係中國廣東廣州嘅一處墓葬園區，1956年起好，位置喺天河區燕嶺路394號。佢既係中華人民共和國民政部、廣東省委、省政府同廣州市委、市政府授權而定嘅愛國主義教育基地，又係華南第一座由政府出錢起嘅紀念性革命公墓。

名
-

間嘢因為喺銀河村而改成噉嘅名。

史
-

間嘢喺1954年經中共中央華南分局（今日嘅廣東省委）批准，喺廣州郊區劃咗銀河鄉嘅對面崗、石頂崗、龍草崗等三個山仔做公墓規劃用地。1956年2月成立籌建小組兼喐手搞一期工程，重喺2個月後起好。初期嗌過**銀河革命公墓**。

墓地起好之後，廣州市人民政府先後喺廣州市入面嘅沙基慘案烈士、中國文化總同盟廣州分盟「文總」六烈士、林寶宸、陳複等革命烈士，重有女作家蕭紅、畫家李鐵夫、民主革命家陳秋霖等愛國人士啲骨灰都搬到公墓入面。隨後逐漸成為專門擺革命烈士、軍人、公務員、國有企事業單位嘅管理人員同專業技術人員、對中國大陸嘅社會主義革命同建設有突出貢獻人員、喺全球範圍入面有影響力嘅中國大陸名人同幫過中國大陸建設嘅國際友人等骨灰嘅地方。1966年12月受破四舊浪潮影響而改名做**廣州革命公墓**，直到1977年7月打回頭成原名。1993年7月加咗「廣州市銀河烈士陵園管理處」嚿牌。

2007年11月，園區加起咗陵園廣場。

出面網頁
----

* 銀河烈士陵園嘅官方網站
**劉半農**（粵拼：lau4 bun3 nung4；1891年5月27號—1934年7月14號），係中國民國時期嘅詩人、語言學者，出身自江蘇省。原名**劉壽彰**（lau4 sau6 zoeng1），後改名**劉復**（lau4 fuk6），初字**半儂**，後改字**半農**，號**曲庵**（kuk1 am1），筆名**寒星**（hon4 sing1）、**范奴冬**（faan6 nou4 dung1）。

生平
--

劉半農出生喺江蘇省江陰縣南沙鎮馬橋村殷家埭（現今屬蘇州市張家港市）。15歲時，佢以優秀嘅成績合格通過常州府中學堂而畢業。1911年，母校翰墨林小學校長招佢，做咗教員。

1920年3月去歐洲留學。當初去倫敦大學，遞年去巴黎大學留學，1925年攞得法國國家文學博士嘅學位。歸國後做咗北京大學中文系嘅教授，並且兼任中央研究院歷史語言研究所嘅研究員、北京輔仁大學教務長。

1934年，做方言調查時畀蝨乸咬親，因爲呢個原因罹患回歸熱，急病而死。舊時朋友魯迅爲佢寫追悼文，但劉復留學後就同佢疏遠咗㗎喇。

業績
--

江陰市嘅劉氏兄弟故居
佢作爲詩人、語言學者而活躍，係中國新文化運動嘅先驅者。著作有《半農雜文》、《半農談影》、《四聲新譜》、《方言字典》、詩集《揚鞭集》，當中論「攝影美學」嘅專門書《半農談影》係中國最早嘅攝影理論書之一。另外佢又將小仲馬嘅名作《茶花女》翻譯成中文，亦係知名嘅譯本。

1925年嘅《四聲實驗錄》整理自佢嘅博士論文，因爲係中國實驗語音學嘅先驅，呢個業績令佢名氣幾高。同年佢喺北京大學爲實驗語音學整咗間研究室，研究各地方言嘅音聲。1930年時佢將保羅·帕斯嘅《Petite phonétique comparée des principales langues européennes》翻譯成中文，書題做《比較語音學概要》。

喺語音學同方言學以外嘅方面，文學革命後嘅1920年出版咗《中國文法通論》。留學法國時，佢調查咗伯希和收集嘅敦煌文獻，喺1925年出版咗《敦煌掇瑣》全三集。之後有佢同人共著嘅《十韻彙編》出版（但出版喺佢死後嘅1936年），呢本書以敦煌爲中心，收集咗各種切韻系韻書。做文字關係嘅著作有《宋元以來俗字譜》（1930年）。佢又參與制定國語羅馬字。

對現代中文嘅貢獻
--------

留學英國時，劉半農因爲思鄉，寫咗首《教我如何不想她》嘅詩，呢首詩畀趙元任譜曲，流行一時。現代中國使用嘅第三人稱代詞「她」就係劉半農喺呢首詩中作嘅詞。表示女人嘅人稱代詞「她」出來之前，指示第三人稱嗰陣，通常使用「他」，個性別不明，劉半農就作咗女性嘅人稱代詞「她」。從呢項功績來講，劉半農喺中國現代語言史上有住非常重要嘅地位。

親人
--

音樂家劉天華、劉北茂係佢嘅細佬。

攷
-

1. ↑  〈錢玄同與劉半農〉. 《北京大學》. 原著喺2014年8月2號歸檔. 喺2014年12月2號搵到.
2. ↑  《憶劉半農君》，魯迅，1934年

出面網頁
----

* 〈劉半農ー詩人、著名な言語学者〉. 《中國國際廣播電臺》 (日文). 2006年7月20號. 喺2017年12月23號搵到.

|  |  |
| --- | --- |
| 權威控制 | 
* WorldCat
* VIAF: 77637751
* LCCN: n81079030
* ISNI: 0000 0001 1677 0892
* GND: 118960091
* SUDOC: 078080509
* BNF: cb16095996d（資料）
* CALIS: n2004032399
* NLA: 36605751
* NDL: 00329595
* CiNii: DA04919850

 |
**船母**（粵拼：syun4 mou5；中古漢語拼音：**zsj**yen），係中古漢語聲母，屬齒音中嘅正齒音，屬章組，係全濁聲母。喺後世佢同崇母合流成牀母，因爲喺韻圖三等，所以又叫**牀三**（cong4 saam1）。

擬音
--

有兩派擬音，一派擬/ʑ/，一派擬/d͡ʑ/。呢兩派喺擬常母時啱好調轉。

上古來源
----

喺上古音研究，有個定論叫照三歸知，意思係話船母來源自知組（端組）。

喺粵語嘅演變
------

船母喺粵語清化，同心母合流，成s，聲調喺陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 食 | 實 | 神 | 術 | 脣 | 船 | 蛇 | 順 | 射 | 舐 |
| zsjik | zsjit | zsjin | zsjyt | zsjyn | zsjyen | zsja | zsjynh | zsjah | zsjex |
| sik6 | sat1 | san4 | seot6 | seon4 | syun4 | se4 | seon6 | se6 | saai5 |

調返轉頭，現代粵語中嘅s聲母來源自中古音嘅心、崇、生、常、書、船、邪七母。

喺吳語嘅演變
------

船母喺吳語歸入邪母，讀z。

喺普通話嘅演變
-------

仄聲讀sh，平聲讀ch同sh。

喺日文嘅演變
------

吳音讀ざ行，漢音讀さ行。

喺韓文嘅演變
------

同粵語一樣，讀ㅅ。

喺越南文嘅演變
-------

讀th，聲調喺陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**安多尼·艾巴尼斯**|  |
| **職務：** | 澳洲工黨領袖 |
| **任期：** | 2019年5月30號 - |
| **前任：** | 標·索頓 |
| **繼任：** |  |
| **職務：** | 澳洲總理 |
| **任期：** | 2022年5月23號 - |
| **前任：** | 史葛·莫理遜 |
| **繼任：** |  |
| **生日：** | 1963年3月2號 |
| **出生地：** | 新南威爾斯州達令赫斯特 |
|

**安多尼·諾曼·艾巴尼斯**（英文：Anthony Norman Albanese，1963年3月2號—），係澳洲第31位首相。佢自1996年起做澳洲眾議院嘅議員，代表新南威爾斯州嘅格里蘭特選區，佢係一個澳洲工黨員，2019年起開始做黨魁嘅職務。艾巴尼斯亦都係2013年嘅第二任陸克文政府做過澳洲副首相同埋喺2007年2013年之間嘅基勒政府做過內閣大臣。

艾巴尼斯喺雪梨出世，佢有一個愛爾蘭澳洲人阿媽同埋一個意大利澳洲人嘅阿爸。佢曾經喺雪梨聖馬利天主學院讀過書，之後就去咗雪梨大學去修讀經濟。當佢仲係學生嗰陣就加入咗工黨，喺加入國會之前就做當嘅正式代表同埋研究代表。艾巴尼斯響1996年澳洲聯邦選舉度嬴咗喺新南威爾士格里蘭特選區嘅席位。響2001年就指派咗西門·祈連嘅影子內閣，做咗唔少嘅職位，最終就響2006年就做咗澳洲眾議院反對阿頭。

工黨喺2007年澳洲聯邦選舉嬴咗之後，艾巴尼斯就做澳洲眾議院阿頭，亦同時做區域發展同本地政府大臣同埋區域發展同運輸大臣。喺之後嘅2010年到2013年期間，陸克文同埋基勒嘅領導者爭議，艾巴尼斯就好公開噉講佢哋兩位嘅行為，重申個黨嘅統一性。最後喺2013年6月嘅領導者選擇之下支持陸克文，而佢自己之後嗰日就選咗同埋喺限住嗰日宣誓咗做澳洲工黨副領袖。

響2013年澳洲聯邦選舉嘅工黨落敗之後，艾巴尼斯就喺2013年領導人選舉同標·索頓對壘，即使艾巴尼斯嬴咗多數嘅成員，索頓就有多啲工黨國會成員嘅比重，因此索頓嬴咗個競逐；索頓之後指派咗艾巴尼斯入去佢嘅子內閣。喺工黨2019年選舉出奇落敗之後，索頓唔撈，艾巴尼斯就成為咗領導人選舉嘅唯一提名人去取代佢；佢喺無人反對之下就做咗反對黨領袖。

喺2022年選舉，艾巴尼斯帶領佢嘅政黨嬴咗史葛·莫理遜嘅自由國家聯盟。佢喺2022年5月23號同埋佢四位嘅資深前排同事宣誓。

參攷
--

1. ↑  Murphy, Katharine (2019-05-19). "Anthony Albanese kicks off Labor leadership race with call for policy shift". 《衛報》. 喺2019-05-20搵到.
2. ↑  Martin, Sarah (2019-05-27). "Anthony Albanese elected unopposed as Labor leader". 《衛報》 (英國英文). 喺2019-05-27搵到.
3. ↑  "Australia election 2022: Scott Morrison to stand down as Liberal leader after conceding defeat; Labor hopeful of majority government – live update". 《衛報》 (英文). 21 May 2022. 喺2022-05-21搵到.
4. ↑  "Anthony Albanese sworn in as Prime Minister". *The New Daily*. 2022-05-23. 喺2022-05-23搵到.
5. ↑  Worthington, Brett (2022-05-23). "Anthony Albanese and four senior frontbenchers sworn in ahead of Quad trip". *ABC News*. 喺2022-05-23搵到.

出面網頁
----

|  |  |
| --- | --- |
|  | 維基同享有多媒體嘅嘢：**Anthony Albanese** |

* 安多尼·艾巴尼斯嘅Twitter
* 澳洲國會艾巴尼斯議員專頁
* 澳洲工黨黨魁艾巴尼斯專頁

|
|  |
| 前任：**標·索頓** | **澳洲工黨領袖**2019年5月30號 - | 繼任：**-** |
**森理世**（森 理世, Mori Riyo?）（1986年12月24號—）係日本一位職業模特兒兼芭蕾舞蹈家，曾經2007年環球小姐競選冠軍。靜岡縣靜岡市（即而家同市嘅葵區）人。

森理世個亞媽森育子響靜岡市開咗間舞蹈學校，渠自幼受母親影響，年僅4歲就認得日日練舞啦，立志成為一位舞蹈家。渠喺靜岡葵區嘅常葉學園大學教育部附屬橘小學肆業之後，入讀咗常葉學園中學，畢業後又入咗常葉學園高校但係未讀完。響2003年渠就自費去咗加拿大安大略省一間中學攻讀好咗英文，又響課餘時間報讀咗一間芭蕾舞學校嘅芭蕾舞教師課程。。

2005年返日本之後，渠先響2007年3月挪到日本環姐冠軍，同年5月28日去墨西哥坎昆角逐世界環球小姐總決賽，決賽響墨西哥城舉行，渠以大熱門姿態進入，終於取得冠軍，特別喺裝束比賽所有評委都畀咗渠全場最高分。最後由上屆個冠軍波多黎各環姐為渠戴上閃閃發靚嘅鑲鑽珍珠后冠。

森理世係自1956年兒島明子以後，第2位獲得環球小姐桂冠嘅日本女性，亦係歷史上第9位獲此殊榮嘅亞洲佳麗。2006年日本環姐知花酷喇喇（知花くらら）小姐只攞到亞軍同世界環姐失之交臂，所以時隔一年森小姐奪得桂冠可謂「更上咗一層樓」。

環姐獎品
----

嗰頂鑲鑽石同埋珍珠嘅桂冠市值係25萬美金，渠係由日本Mikimoto飾品公司（ミキモト）製造嘅。當年環姐可以戴渠一年，卸任後由大會收返，畀一頂複製冠渠（市值大約2万美金）作為紀念品。此外，當年環姐可以免費響紐約市一間雅柏文（apartment）度住一年，所有皮費由大會出晒。

勝出者重會得到價值三萬美金左右嘅高級時裝，紐約一間電影學校兩年內有效嘅十萬美金獎學金，一年護發、護膚品贊助，NINA皮靴贊助，デニム一式，同埋啲水晶飾品。

一則趣聞
----

比賽後森理世回憶自己童年時話，渠阿嫲不時同人講個孫女好靚，希望渠響20歲之前就挪到「日本小姐」冠軍，畀咗渠好多自信，卒之能夠如願。

注釋同埋參照
------

1. ↑  日本《每日新聞》2007年3月23號報導 - "Japan's Miss Universe candidate snares top spot in entertainment news"
2. ↑  哩度之所謂：常葉學園中學、常葉學園高校其實係靜岡市同一間學校嘅初中部同埋高中部，就算係嗰啲圖書館、課室、宿部都係響度共用緊嘅。
3. ↑  2007嘅環球小姐森理世話：崇尚大自然，心情好就會靚 互聯網檔案館嘅歸檔，歸檔日期2016-03-05.，新浪新聞中心，2007年6月1號。
4. ↑  （日文）日本環球小姐官方網頁 互聯網檔案館嘅歸檔，歸檔日期2007年6月26號，.，2007年6月7日驗證。
5. ↑  2007"環球小姐"揭曉 日本小姐森理世奪冠 互聯網檔案館嘅歸檔，歸檔日期2007年6月4號，.，鳳凰網，2007年5月29號。
6. ↑  （日文）なでしこ48年ぶり!決勝満票でミス·ユニバースに森理世さん[*失咗效嘅鏈*]，sanspo.com，2007年5月30號。
7. 1 2  日本佳麗森理世獲選「環球小姐」，BBC中文網，2007年5月29日。

出面網頁
----

* 2007年世界環球小姐揭曉 19歲日本小姐森理世問鼎，新浪網，2007年5月30號。
* （英文）森理世喺2007年度世界環球小姐嘅官方頁面
* （英文）森理世嘅官方網誌

|  |  |
| --- | --- |
| 權威控制 | 
* VIAF: 253975724
* GND: 1200939239
* NDL: 01147448

 |
| How to read a taxoboxHow to read a taxobox**地氈草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 單子葉植物綱 Ｍonocots |
|
|
|
|
|
| 目 | 姜目 Zingiberales |
|
|
|
|
|
|
|
|
| 科 | 竹芋科 Marantaceae |
|
|
|
|
|
| 屬 | 地氈草屬 *Axonopus* |
|
|
|
|
|
|
|
| 種 | **地氈草 *A. compressus*** |
|

 |
|
| 二元學名 |
| ***Axonopus compressus***(Lindl.) K?rn. |
|
|
|
|
|
|
|
|
|
|
|
|
|
|
|

**地氈草**（粵拼：dei6 zin1 cou2；學名：*Axonopus compressus*），又叫**大葉油草**（daai6 jip6 jau4 cou2）、**巴西地氈草**baa1 sai1 dei6 zin1 cou2、**熱帶地氈草**jit6 daai3 dei6 zin1 cou2、**大板草**（daai6 baan2 cou2），係禾本科地氈草屬嘅長年生草本植物，原產美洲嘅熱帶地區。

樣
-

成樖嘢好細，平均得15~40cm到，一般比較直。葉嘅質地比較薄，翠綠色，葉片扁平間短而闊，長5～10cm，闊8～12mm，先端比較撅，兩面無毛或上面有柔毛，近基部邊緣有纖毛，但比較疏。花係總狀花序，一般開2～5朵，長大概4～8cm，最長兩朵係成對出，好似手指噉排喺主軸位置；花穗係長橢圓形，好似披針噉，長22～25dmm，花柱白，似羽毛，每年夏秋時節開花。果似禾稈，長5~25cm。

適應環境
----

植株鍾意喺有陽光環境，禁kam1𨂽同黑甍甍地方，重生機會比較大，侵佔能力犀利。

用途
--

植株可以做放牧用草同天然草皮、緩坡植株。喺華南地區，多數用嚟做固土護坡。

連出去
---

* 地毯草 認識植物
* 大葉油草 王朝網絡
* Axonopus compressus (Sw.) P. Beauv. 地毯草 生態與工程生物習性資料庫
搖籃聖嬰
**搖**，捷克民歌，耶穌聖誕歌，搖籃曲。一九二〇年以捷克聖誕歌名義刊載。一九二八年英國聖公會翻譯為英文。一九六〇年代歌手翻唱先再興起。

歌詞分兩段，講到馬槽中耶穌聖嬰，好似後世咁瞓喺搖籃，咁當然，無史實根據，亦無神學根據，只有少少跟基督教聖經。詞中意思大概話細個耶穌瞓得好，唔好搞醒。有件皮褸保暖，搖下搖下咁。搖籃意味，就類似平安夜同馬槽歌。

名
-

捷克名**Hajej, nynej**。英文叫**The Rocking Carol**，又叫**Little Jesus, Sweetly Sleep**，後美國又叫**Rocking**。香港教育司署小學生歌集，則名為**搖**。

詞
-

### 捷克話

***Hajej, nynej***

*Hajej, nynej, Jezísku,*

*Jezísku, půjčíme ti kozísku.*

*Budeme té kolíbati,*

*Abys moh' libe pospati,*

*Hajej, nynej, Jezísku,*

*Pucíme ti kozísku.*

  

*Hajej, nynej, milácku,*

*Milácku, mariánský synácku.*

*Budeme té kolíbati,*

*Abys moh' libe pospati,*

*Hajej, nynej, milácku,*

*Mariánský synácku.*

### 英文

Little Jesus, sweetly sleep, do not stir;

we will lend you a coat of fur,

we will rock you, rock you, rock you;

we will rock you, rock you, rock you;

see the fur to keep you warm,

snugly round your tiny form.

  

Mary's little baby, sleep, sweetly sleep,

Sleep in comfort, slumber deep; 

we will rock you, rock you, rock you,

we will rock you, rock you, rock you;

we will serve you all we can,

Darling, darling little man

攷
-

1. ↑  Garden, John (2002). *The Christmas Carol Dance Book*. Lulu.com. p. 51. ISBN 1445264447.
2. ↑  Day, David (2003). *Emmaus Bible Resources Christ Our Life: Colossians*. Church House Publishing. pp. 19–20, 98. ISBN 0715149873.
3. ↑  Whiteley, Shelia (2008). *Christmas, Ideology and Culture*. Edinburgh University Press. p. 95. ISBN 978-0748631872.
4. ↑  Studwell, William (2012). *The Christmas Carol Reader*. Routledge. p. 30. ISBN 978-1136591457.
5. ↑  Garden, John (2002). *The Christmas Carol Dance Book*. Lulu.com. p. 51. ISBN 1445264447.
6. ↑  "Little Jesus, Sweetly Sleep". Hymnary.org. 喺2017-11-15搵到.
7. ↑  "Carols For Choirs 1". Yamaha Music London. 喺2017-11-15搵到.
8. ↑  "Hajej, Nynej, Jezisku (Traditional Czech carol; "Rocking Carol")".`{{cite web}}`: CS1 maint: url-status (link)
**現代勝達**（韓文：현대 싼타페，英文：Hyundai Santa Fe）係一款由韓國嘅現代汽車公司喺2000年出產嘅一種中型嘅跨界休旅車。 呢種車型係從現代梭拿他嘅平台基礎上嚟整嘅。而呢個名係由美國新墨西哥州入面嘅其中一個城市——聖達菲而得到噉嘅名。

歷史
--

|  |  |  |
| --- | --- | --- |
| 現代勝達嘅第一代產品 | 現代勝達嘅第二代產品 | 現代勝達嘅第三代產品 |

### 第一代產品

#### 出現

呢種車型嘅第一代產品係喺2001年出版咗第一個SUV品種嘅車之後介紹出嚟嘅。而呢種咁嘅車係同福特愛斯基同埋龐迪克阿斯達克呢兩種車都係同一時間發佈嘅。呢種車喺20世紀90年代尾，現代公司重組之後迎嚟咗佢嘅里程碑。係因為呢間公司即使唔願意接受新聞記者畀嘅好難理解嘅訴訟消息，話SUV係一種美國佬嘅品牌。不過以前嘅SUV風光過一時嗰陣，現代公司就向SUV提出咗要求而搞出個大頭佛出嚟。不過現代勝達呢個牌嘅車出得比較快，係因為現代嘅最好賣家喺美國嗰邊，貢獻咗現代公司生產汽車嘅最大成功。

#### 落架

喺2007年，現代勝達就好快落咗架，係因為佢嘅後續產品——畀佢重尐又簡單嘅車——現代途勝，同埋畀佢重大部又豪華嘅車——現代維拉古斯（後嚟頂住現代TERRACAN檔呢種車嘅）嚟搞掂咗。

### 第二代產品

呢種車型嘅第一代產品係喺2008年，美國嘅《顧客報告》呢份嘢嘅頭條入面，公佈咗2008年嘅前10汽車發售嘅嘢。

### 第三代產品

喺2012年，呢種車型出現咗第三代產品，不過呢種產品就出現咗2個唔同嘅版本。其中一個係一般版嘅，另外一個係擴展版嘅。而有5個座位嘅運動型版本係喺2012年9月發佈嘅。而有附加型嘅模型同現代維拉古斯嘅品種唔同嘅係，冇咗個長車轆模型，而呢個版本係喺2012年11月發佈嘅

中國大陸銷售情況
--------

### 第一代產品（2004——依家）

呢部產品係2004年以原裝進口嘅方式入咗去中國內地入面賣嘅，由于嗰陣時嘅車名係從英文名直接翻譯過去嘅，喺中國內地成日啀聖達菲（簡化字：圣达菲）。而呢部車凈係得一款可以裝載2.7L V6發動機嘅車型，而呢款發動機嘅最大輸出功率係180W，其中最大扭矩係250Nm。而外觀同埋配置方面，同海外版都係冇咩變化咁。不過呢部車入咗國內先至唔夠一年咋，就搞到好多中國人嚟買呢種噉嘅車。成個2004年嚟講就賣咗將近40000部咁多。而到咗2005年，大陸有唔少嘅廠商都想搞到生產權。就喺攞住同埋韓國現代嘅良好合作關係，而就喺山東嘅榮和華泰汽車集團喺2005年同現代公司達成協議，攞咗Santa Fe嘅生產線就開始進行國產。嗰陣時嘅上市價格係179800——191800蚊人民幣。不過生產出嚟嘅車喺外觀方面嚟睇同原裝都係一模一樣。到咗2008年，華泰聖達菲喺原嚟嘅現代車牌上換咗華泰嘅U形車標，而呢個「U」字喺普通話同埋山東話入面，同個「優」字係諧音字（一個係讀/ju: /，另一個係讀/yōu/）嘅，代表嘅係優質嘅產品同埋服務嘅意思，佢重有英文入面講嘅「3U」：User、Up同埋Universal嘅意思。

### 第二代產品（2003——2012）

喺2003年1月1號，北京嗰邊宣佈話引入呢種噉嘅車。而呢年咁啱得咁橋又第一批華泰勝達都係上市嘅，而搞成咗市面上進口嘅新一代Santa Fe同埋華泰勝達同時銷售嘅奇怪又特別嘅場面。而呢種車為咗唔好同華泰勝達呢兩個搞亂，而喺呢代車改名叫「新勝達」。而最早上市嘅係2.7L豪華型嘅7座版本。而呢種車就攞住比較高嘅性價比同埋比較大嘅車身空間而喺中國大陸入面都比較受歡迎下。到咗2011年，嘅全年銷售量就突破咗50000曱咁多，佢重喺中國内地嘅中型SUV市場入面，攞咗好巴閉嘅銷售量成績出嚟。

### 第三代產品（2012——依家）

喺2012年，北京現代公司又進口咗Santa Fe呢種噉嘅車，不過呢隻名重係用返「新勝達」呢個名，而唔係前排話嘅「ix45」呢個。呢種車喺2012年年底上咗市。而外觀入面同鬼佬版本唔同嘅係，國產嘅新勝達嘅前進氣格柵係變咗嘅，而細節都有改動過。呢種車喺2012年12月24號出咗嚟啦。

註
-

1. ↑  "Hyundai wins top marks for two models". MSN.
2. 1 2 3 4 5  新胜达的前世今生 现代Santa Fe发展史
3. 1 2 3  新胜达的前世今生 现代Santa Fe发展史
4. 1 2  新胜达的前世今生 现代Santa Fe发展史
5. ↑  新胜达预计12月24日上市！更多资料曝光